Britanska tinejdž zvezda Rika najavljuje Enter festival - Top Media\nHome Top Muzika i film\tBritanska tinejdž zvezda Rika najavljuje Enter festival\nwritten by Top Media June 25, 2019\nBRITANSKA POP ZVEZDA U USPONU – RIKA, ODUŠEVLJENA JE ŠTO ĆE UPOZNATI BEOGRADSKU PUBLIKU, NA OTVARANJU ENTER FESTIVALA.\nBritanska tinejdž zvezda u usponu Rika, čiji su hitovi veoma slušani širom Evrope, nastupiće prve večeri ENTER festivala, u četvrtak 27. juna, u prelepom ambijentu Topčiderskog parka.\nPred svoje prvo gostovanje u našoj zemlji, ova britanska pevačica poručuje: „Zdravo Beograde! Ja sam Rika i jedva čekam 27. jun, kada ćemo se družiti na Enter festivalu. Veoma sam uzbuđena jer će mi to biti prvi put da nastupam u Srbiji. Velika je privilegija što će mi prvi nastup biti na događaju kao što je ovaj, u predivnom ambijentu Topčiderskog parka. Oduševljena sam što ću nastupiti pred beogradskom publikom, za koju sam čula da pravi neverovatnu interakciju sa izvođačima na koncertima. Zahvaljujući mom srpskom poreklu, od kojeg sam nasledila temperament i harizmu, sigurna sam da ću ostvariti neverovatnu povezanost sa publikom i da ćemo se dobro zabaviti. Obećavam vam bogat nastup praćen muzičkim spektaklom i atraktivnom koreografijom. Vidimo se u četvrtak u Topčideru“\nRika je nova britanska pop senzacija. Ova osamnaestogodišnjakinja potpisala je ugovor sa izdavačom kućom Virgin EMI Records,koja je deo globalne muzičke korporacije Universal Music Group i zaslužna je za karijere izvođača kao što su:Taylor Swift,Justin Bieber,Katy Perry, Shawn Mendes, Rihanna,Kanye West.Rikini singlovi „No Need“, „Honest“, „On My Way“ i „The Others“ osvojile su britanske stanice, a posebno BBC Radio 1, koji je svrstao među najbolje nove pop izvođače u Britaniji.\nDrugo izdanje beogradskog festivala ENTER, održaće se od 27. juna do 29. juna u prelepom ambijentu Topčiderskog parka.Tokom tri dana bogatog muzičkog programa, posetioci će imati priliku da uživaju u nastupima najaktuelnijih izvođača, kako svetske, tako i domaće scene. Kao i prošle godine,ulaz na festival je besplatan.\nNa otvaranju festivala, u četvrtak 27. juna,pored Rike će nastupiti: slavna britanska zvezda Sonique,vlasnica BRIT nagrade za najboljeg ženskog izvođača, poznata po hitovima kao što su „Sky“, „Alive“ i „It feels so good“ koji su obeležili čitavu jednu dekadu u beogradskim klubovima i na najslušajnijim radio stanicama, rumunska pop zvezda Alexandra Stan,za čiji vrtoglav uspeh je zaslužan njen najpoznatiji hit „Mr Saxobeat“ koji je osvojio mnoge top liste,Sara Jo–naša pop pevačica, učesnica Prvog glasa Srbije i Pesme Evrovizije,Angelina–umetnica čarobnog glasa koja osvaja naše prostore.\nDrugi dan festivala,petak 28. jun,namenjen je ljubiteljima rok zvuka,kada će nastupiti popularni bendovi domaće scene,S.A.R.S. i Generacija 5, koji se mogu pohvaliti rado slušanim hitovima. Te večeri ritam će se pojačati nešto zvucima grupa Iskaz i Kika,da bi erupcija hard rok i hevi metala stigla uz grupu Mortal Kombat,NBG i mnoge druge.\nTreći dan festivala,subota 29. jun,posvećen je rep muzici i najaktuelnijim izvođačima ovog popularnog pravca, kao što su Coby– jedan od najpoznatijih muzičara, aranžera, producenata i tekstopisaca,Gazda Paja– srpski reper i MC,Djexon,Surreal,Mili,Fox i mnoge druge rep zvezde.\nPartner ENTER festivala je CEBEF – Centar Beogradskih Festivala,dok su pokrovitelji festivala i ove godine Gradska opština Savski venac i Grad Beograd.\nRika najava Enter festivala :\nBritanska tinejdž zvezda Rika najavljuje Enter festival was last modified: June 25th, 2019 by Top Media\nbeogradenterfestivalleto u beogradurikatop muzikatop preporukatop zabavatopmedia\nFrancova Mačka na Deezeru i Spotify-u\nI ona je promenila imidž /VIDEO/\nABBA-posle tri i po decenije dve nove pesme/VIDEO/


Na Kosovu nestalo 112 osoba - Alo.rs\nNajnoviji slučaj nestanka zabeležen je u Srbici kad se o sudbini 26-godišnje žene danima ništa nije znalo\nIstovremeno, to uzrokuje brojne posledice po porodice, uzimajući ovde u obzir njihove brige, probleme, pa čak i druge bolesti kao rezultat gubitka člana porodice. Prema sociolozima, posledice se prenose i na društvo, što se odražava na pojavu socijalne i fizičke nesigurnosti, pretvarajući je u opšti strah i nedostatak sigurnosti.\nNajnoviji slučaj nestanka zabeležen je u Srbici kad se o sudbini 26-godišnje žene danima ništa nije znalo. Posle serije pretraga, gde je aktivirano mnogo dobrovoljaca, pronađena je živa Egzona Ferati u selu Glanasela kod Glogovca.\nPriština Kosovo i Metohija Kosovsko pitanje


6 najvećih izvora zaraze - Men`s Health\n6 najvećih izvora zaraze\nRadni sto sadrži hiljadu puta više bakterija nego same wc šolje u toaletu iste kancelarije. Brišite telefon, tastaturu, monitor i radni sto maramicama za dezinfekciju bar jednom dnevno, savetuju lekari.\nVRATA OD FRIŽIDERA U FIRMI\nPrema istraživanju joje je urađeno u Americi, 44 procenta frižidera u firmama čisti se na mesečnom nivou, dok se 22 procenta čisti jednom godišnje. Bilo šta što ostane zalepljeno na njemu predstavlja odličnu podlogu za razvoj bakterija. Najbolje je da i pre, ali i nakon obroka perete ruke.\nUniverzitet u Koloradu uradio je studiju kojom je potvrdio tvrdnje da se največi broj bakterija, čak 19 grupa, nalazi u javnim toaletima. Unutar njega, ono što je na samom vrhu izvora zaraze jesu lavaboi, s obzirom da vlaga dozvoljava bakterijama da opstanu.\nStudija koju je uradio Univerzitet u Hjustonu otkrila je da su prekidači za svetlo još jedan od najvećih izvora bakterija, uz koje prvo mesto dele i daljinski upravljači.\nTEGOVI U TERETANI\nJedna studija objavljena u Kliničkom žurnalu sportske medicine otkrila je da se na 63 procenta opreme u teretani nalaze virusi koji izazivaju prehlade. Takođe je otkriveno da veći izvor zaraze predstavlja oprema u teretani nego on za aerobik. Međutim, najšokantnija činjenica jeste da čak i dezinfekcija dva puta na dan nije uspela da snizi nivo virusa na minimum, s obzirom da ih veliki broj ljudi konstantno koristi.\nRUKAVICA ZA TEGOVE\nIstraživači iz Japana otkrili su da bakterije koje se nalaze na opremi u teretani ostaju zakačene za rukavice, s obzirom da se vrlo lako lepe za poliester od kog je većina ovih rukavica i urađena. Potrudite se redovno da perete nakon svakog treninga, ili čak da počnete vežbanje bez njih. Ali i u tom slučaju probajte da ne dodirujete lice rukama tokom vežbanja, kao i da ih odmah operete nakon treninga.\nPročitajte i Proverite: Da li pravilno održavate higijenu ruku?\nTags: bakterije, saveti, sklekovi, t sklek, zdravlje\nPrevious Meditacijom protiv anksioznost\nNext Muškarci u braku se više goje


Faktor | Federalna vlada odobrila 2.000.000 KM za izmirenje ratnog duga za gas\n28.01.2021. / 13:47\nVlada Federacije BiH je donijela Odluku o prenosu sredstava prikupljenih po osnovu takse za izmirenje duga Ruskoj Federaciji za isporuku prirodnog gasa u periodu 1992-1995. godina, planiranih u Budžetu FBiH za 2021. godinu Federalnom ministarstvu energije, rudarstva i industrije na poziciji subvencija javnim preduzećima.\nNaime, 2.000.000 KM KM su potrebna kako bi Energoinvest d.d. Sarajevo platio taksu Gasprom exportu iz Moskve.\nFederalno ministarstvo energije, rudarstva i industrije će posebnim rješenjem uspostaviti proceduru postupanja unutar Ministarstva kod prenosa sredstava koja se prikupljaju po ovom osnovu na namjenskom depozitnom računu Budžeta FBiH i imenovati Komisiju za praćenje njihovog namjenskog utroška.\nVlada FBiH je donijela Odluku kojom propisuje prenos sredstava prikupljenih po osnovu takse za uspostavljanje rezervi naftnih derivata, planiranih ovogodišnjim Budžetom FBiH Federalnom ministarstvu energije, rudarstva i industrija u iznosu od 11.500.000 KM. Ovaj iznos će biti utrošen u skladu sa Odlukom o načinu namjenskog utroška sredstava ostvarenih po osnovu takse za uspostavu rezervi naftnih derivata za period 2019. - 2022. godina.\nVlada FBiHdug za gas\nU BiH 330 novih slučajeva zaraze koronavirusom, preminulo 16 osoba


Jordyn Jones - Famoza.net\n10/05/2017 10/05/2017 Vladimir (Famoza.net) 617403https%3A%2F%2Fwww.famoza.net%2Fhelenin-blog-pitanja-odgovori-o-jordyn-jones%2FHelenin+blog%3A+Pitanja+i+odgovori+o+Jordyn+Jones2017-05-10+13%3A45%3A48Vladimir+%28Famoza.net%29http%3A%2F%2Fwww.famoza.net%2F%3Fp%3D61740\nĆao Famoza!! Ovo je drugi put da vam nešto šaljem i nadam se da će vam se svideti. AKO JE JORDYN POSTALA BITI POZNATA? Jordyn […]\nHelenin blog: Zašto volim Jordyn Jones!\n19/02/2017 20/02/2017 Vladimir (Famoza.net) 556241https%3A%2F%2Fwww.famoza.net%2Fhelenin-blog-zasto-volim-jordyn-jones%2FHelenin+blog%3A+Za%C5%A1to+volim+Jordyn+Jones%212017-02-19+14%3A45%3A36Vladimir+%28Famoza.net%29http%3A%2F%2Fwww.famoza.net%2F%3Fp%3D55624\nHej Famoza! Ovo je moj prvi blog i nadam se da će vam se sviđati. U ovom blogu ću predstaviti Jordyn Jones. Pa ja nju […]


Rivalke su više od 20 godina! Udarne svađe i ročišta Jelene Karleuše i Cece Ražnatović: Sud - fino mesto za okupljanje! - 24sedam Rivalke su više od 20 godina! Udarne svađe i ročišta Jelene Karleuše i Cece Ražnatović: Sud - fino mesto za okupljanje! - 24sedam\nRivalke su više od 20 godina! Udarne svađe i ročišta Jelene Karleuše i Cece Ražnatović: Sud – fino mesto za okupljanje!\nPevačice su „na ratnoj nozi" već dugi niz godina i svaki njihov susret pred zakonom javnost pomno prati, „navijajući" za svoju zvezdu\nDugogodišnjem estradnom ratu između Cece Ražnatović i Jelene Karleuše i danas se ne vidi kraj. Najskoriji primer svakako je obrt u aferi „Vanja” – naime, u medijima se pojavila informacija da će Kneževićevoj, koja je nedavno diskvalifikovana iz „Zvezda Granda”, Ceca da pomogne da snimi pesmu. Međutim, Karleuša, koja je direktno zahtevala izbacivanje Banjalučanke iz talent-šoua, tada se obratila svojoj rivalki, jer joj se ta ideja nimalo nije dopala.\nCeca Ražnatović napustila sud posle tri sata: Pevačica otkrila zašto je ročište dugo trajalo\nOvom prilikom, prozvala ju je svojim fanom, pa je „posavetovala da se kao baba posveti unucima i štrikanju”.\n– Svetlana Ražnatović je moj fan! Žao mi je što je ova devojka ne bi interesovala u životu da nije imala veze sa mnom i što je motiv da joj „pomogne” najgori mogući, a to je mržnja prema meni. Prestrašno i sramotno. Mislila sam da se Ražnatovićka posle brukanja kada je pevala onom „sportisti” u kafiću na rođendanu malo dozvala pameti, jer se tim „gestom” zgadila svima, ali ona je nastavila sa zvanjem novinara na suđenja sa mnom, kako bi opet dobila malo medijskog prostora, jer je nema već dugo na mapi. Moj savet joj je da se kao baba posveti unucima i štrikanju. Ja nisam kriva što je njeno prošlo i hvala ku*cu, konačno! – poručila je Jelena putem društvene mreže Instagram, dotakavši se ujedno i fudbalera Ognjena Vranješa.\nCeca joj na ovo nije odgovorila, kako i inače nema običaj da se „prepucava” putem onlajn profila. Ali, uredno se sastaju i raspravljaju po sudovima, optužujući jedna drugu za klevete, uvrede, povrede časti… Brojne tužbe vremenom su počele da prate i kontratužbe, a najblaže rečeno – neslaganje, počelo je još davnih dana, dok su i jedna i druga tek krenule put samih zvezda.\nJelena Karleuša Instagram printscreen / karleusastar\nSve je, pisali su mediji, počelo pošto je mlada i ratoborna Karleuša, kada je tek zagrizla „kolač popularnosti” i shvatila kako estrada funkcioniše, izjavila: „Sve smo mi ku*ve!”. Na to, odreagovao je Cecin tadašnji suprug Željko Ražnatović Arkan, istakavši „da je Jelena prilikom te izjave bila pijana ili drogirana”.\n– Ko o čemu, ku*va o poštenju – zadala je još jedan „udarac” JK u jednoj Minikasnovoj emisiji, posle Arkanovih reči.\nOd tada, više „nije bilo nazad”.\n– Kao devojka od 19 godina, imala sam strašan sukob sa Arkanom, koji me je javno napao. On je bio ubica i kriminalac, a ja sam mu se na vrlo kulturan, šmekerski i hrabar način oduprla. Podigla sam glas protiv njega kad to nisu mogli da urade ni najmoćniji ljudi u Srbiji. Ceca mi je bila uzor. Ali, kad su me ona i Arkan napali srušio mi se ceo svet – pričala je kasnije Jelena, u jednom intervjuu.\nArkanova i Ćandina smrt\nŽeljko Ražnatović Arkan ubijen je 2000, a Zoran Davidović Ćanda, s kojim se Jelena zabavljala, dve godine kasnije.\n– Ćanda je bio sitni kriminalac koji je, nažalost, imao neku vezu s mojom ćerkom Jelenom. Video sam ga nekoliko puta pre ovog događaja – rekao je svojevremeno medijima Dragan Karleuša, Jelenin otac.\nJelena je, kako se bilo navodilo, tvrdila govoreći o pokojnom momku za jedne domaće medije, da je Ceca naručila njegovo ubistvo, zbog čega je folkerka na kraju dala izjavu pred sudijom u odsustvu tuženih lica navodeći da je to – čista laž. Sve se odvilo u Višem sudu u Timočkoj ulici, gde je Ceca bila tražila naknadu štete koju joj je nanela Karleuša, koja se tada na sudu nije pojavila.\nInače, pet dana nakon ubistva premijera Zorana Đinđića, Ceca je bila uhapšena u svojoj kući u kojoj je pronađeno skriveno oružje za koje je ona kasnije tvrdila da je ostalo od Arkana i da nije imala pojma da je tu. U trenutku hapšenja u njenoj kući je bio i Dragan Karleuša, Jelenin otac, tada visoki policijski službenik. Pevačica je u Centralnom zatvoru provela više od dva meseca, ali se, prema tadašnjim pisanjima „držala, pa vratila jača nego ikad”. A dok je JK „koristila svaku priliku da je ocrni – ćutala je.\nŠto se tiče Ćande, u toku glavnog pretresa na kojem je Jelena prisustvovala sa advokatima, kao i Ceca, sudija je upitala folk zvezdu da li može da pretpostavi zbog čega je Karleuša iznela ovakve optužbe na njen račun. Njen odgovor je bio „da je samo narcisoidna i psihički poremećena osoba mogla da takvu stvar izjavi u javnosti” i bila je uneta u zapisnik.\nKarleuša je tri meseca kasnije podnela privatnu krivičnu tužbu zbog toga, nakon čega je bio održan i sudski proces, kada je sud oslobodio Cecu optužbi po privatnoj tužbi Karleuše. Ona je tada imala pravo da uloži žalbu.\nCeca i JK su se prvi put srele na sudu 2012, dve godine nakon što je Jelena na svom Fejsbuku „ostavila” otvoreno pismo u kojem je, između ostalog, iznela uvrede na račun Ražnatovića, ali i zatim „potkačila” tada maloletnu Cecinu decu, Anastasiju i Veljka.\n– Zar ti nije bilo trulo dok je Arkan šamarao Minimaksa zato što me je branio od vas dvoje? Mislim, stajala sam tu. Nisi pokušala da ga sprečiš. Na red su došli „Zemunci” i ti na čelu stola, sa sve idiotskim šeširom. Vedrila si i oblačila, narodski – ku*čila si se s tim ubicama. Ah, da, ti nemaš nikakve veze sa kumom Legijom, Zvekijem, Šiptarom… – pisala je Jelena, a prenosili mediji: To što ti iz kuće nisu izbijali, pa Bože, imaš pravo da se družiš, nevinašce moje.\nPo Anastasiji je jednom bila surova i kad je mladoj pevačici bio rođendan. Ceci to nije bilo pravo, šta više – pala joj je roletna.\n– Neka mi se ova budaletina skine s grbače već jednom. Ovo je kraj! Sad ću da je tužim i uzeću joj sve što ima! Pravda je na mojoj strani. Kako može decu da mi pominje? Pa i ona je majka, ima dve ćerke, kako je nije sramota? Kako će se ona sutra osećati kada neko bude pominjao njenu porodicu? To što mi je decu pominjala skupo će platiti. Sram je bilo! Kakva je to ludača – prenosila je domaća štampa Cecine urlike.\nNavodno, Jelena joj je tada preko svog PR tima poručila: „Kaži da je moja izjava da Ceca može da mi popuši ku*ac”.\nCeca Ražnatović ATAImages/Anotnio Ahel\nInače, Ceca ju je, kako je Jelena jednom prilikom saopštila javnosti putem svog naloga na Tviteru, tužila i jer joj je nešto slično poručila:\n– Obaveštavam javnost da me je Nanogica tužila zbog rečenice: „Ceca je glupa kao ku*ac” – napisala je bila Karleuša, pa pokrenula lavinu komentara fanova (ali i onih koji to nisu).\nNazvala ju je „Nanogicom” zato što je pevačica bila osuđena zbog malverzacija sa ugovorima fudbalera Obilića, kluba čiji je vlasnik nekada bio njen pokojni suprug. Sud je tada bio odredio novčanu kaznu od 1,5 milion evra, a uz to je kažnjena i na godinu dana kućnog pritvora, uz obavezu da nosi „nanogicu” – aparat koji beleži svaki pokret osuđenog.\nČak i kada bi dolazilo do naznaka da će biti pomirenja, žestoki obračuni bili bi jači. Pevačice su se nekoliko puta sastajale na sudu u svrhe „zakopavanja ratnih sekira”, ali im to nikako nije polazilo za rukom. Tubži i kontratužbi se nakupilo godinama – toliko da je sud postalo „mesto okupljanja”.\n– Znači Rastica (Stefan Đurić) je tu. Pa, fino mesto za okupljanje – prokomentarisala je Ceca sredinom marta ove godine, dok ju je „ljuta suparnica čekala kao zapeta puška”, prenosili su mediji.\nŠta će se dešavati u budućnosti i da li će se ove dve zvezde ikada pomiriti, ostaje da vidimo. Jedno je sigurno, da Karleuša ne pokušava da zadrži nikad mišljenje za sebe, već javno „pecka” i Veljka i Anastasiju. Tako je nakon smrti Đorđa Balaševića u uvredljivom kontekstu pominjala Veljka.\nAnastasija i Veljko Ražnatović ATAImages/Antonio Ahel\n– Đorđe Balašević je veliki srpski sin, veliki jugoslovenski sin. Lik koji je šmekerski, inteligentno i duhovito drmao kavez svim malograđanima i šatro patriotama sa ovih prostora. Voljen i cenjen od Vardara pa do Triglava. Veljko Ražnatović je sin ratnog zločinca i kriminalca, čoveka koji je crna mrlja u srpskoj istoriji i bruka ovog naroda. Ne dozvoljavam da se ovako skrnavi ime Đorđa Balaševića. Ne dozvoljavam! – napisala je Jelena.\nČak je i Anastasiju, koja nikad nije komentarisala majčin odnos sa kolegama, uspela jednom prilikom da je izvede iz takta, pa joj se Cecina ćerka čak obratila, takođe, javno.\n– A ti budalo kontradiktorna nisi dorasla da komentarišeš ovu temu uopšte. Svakako si već nebitna i tvoja reč ne vredi ni dinar jedan, evo ti poslednji put ću ti se obratiti da ne pomisliš da si važna, pošto ponavljam, apsolutno si nebitna. Molim te, ne morališi, ne glumataj i ne pozivaj se na teme za koje te niko ne pita. Gledam ovaj tvoj performans „Srećan rođendan” koji si snimila svom ljubavniku i mogu ti reći da je to nešto najbolje što si otpevala. Ako smeš stavi na Jutjub i imaćeš milion pregleda za 24 sata. Garantujem ti! Možda i budeš ispred mene u trendingu.\nNa ovo, usledio je Jelenin odgovor, takođe putem Instagrama.\n– Vidim da mi se ćerka ratnog zločinca obraća opet. Evo poslednji put da se pozabavim nebitnim likovima poput nje, pa da joj odgovorim – lepo je što javno priznaješ da stalno gledaš moju pi***, jasno ti je da i moja p**** bolje peva od tebe, da je lepša od tebe i da ima više talenta i harizme. O trendingu u kom sam na Balkanu neprikosnovena, jer sam broj 1 nedeljama i kada kinem, ti nemoj da polemišeš. Ti nisi u rangu ni sa jutjuberima – deo je Karleušine poruke.\nJelena Karleuša i Ceca Ražnatović ATAImages/Antonio Ahel\nAko ništa drugo, u narednom periodu moći ćemo i dalje da pratimo kako su se doterale za dolazak na sud, da li su se nasmejale i koja se pokazala kao veća zvezda.\nArkan je „Pilotima” bio jedan od menadžera! Kiki objasnio: Ovo mu je bilo zaduženje, a posle smo se retko viđali\nHit video! Karleuša peva Marijinu „Molitvu”, a Ceca se drži za glavu (VIDEO)\nKao jin i jang! Karleuša i Ceca stigle na još jedno ročište u nizu: Jedna obukla belo, druga crno (FOTO)\nNeverovatno: Voda ipak nije najhidratantnije piće, otkriva naučna studija\nObrt na suđenju za ubistvo Džordža Flojda: Policajac mu nije pritiskao vrat kolenom? (VIDEO)\n#Ceca Ražnatović #estradni rat #Jelena Karleuša #JK #rivalke #ročište #sud #svađa #Svetlana Ceca Ražnatović\n3 reagovanja na “Rivalke su više od 20 godina! Udarne svađe i ročišta Jelene Karleuše i Cece Ražnatović: Sud – fino mesto za okupljanje!”\nU pravu je Jelena, ova baba Ceca dosadi i Bogu i narodu1\n06.04.2021 u 09:27\nU pravu je Jelena, ova baba Ceca i njena deca smorise naciju njihovim glupostimaa.Najnovija u nizu ali podlosti je pruzanje pomoci izbacenoj takmicarki Granda.Cuj Svetlana bi da pomogne!Pa devojko, moj savet ti je da bezis sto dalje od ovog Kviska inace ces zavrsiti u nekom od rijalitija!\n06.04.2021 u 09:45\nOva Ceca bas izgleda kao neka baba.Ali ni to nije najgore, zena je zlo nevidjeno, Jelena je u pravu bila za sve sto je rekla o ovoj podmukloj “dobrociniteljki”.Mala je “zrtva”.Zvuci li vam poznato? Poruka ocu deteta : malu za ruku pa kuci da zavrsava skolu!


Analiza ljetne tržnice – divizija Pacific | NBACro.com\nObjavljeno: 28.07.2016 11:18\nDošli: trener Luke Walton, Brandon Ingram (draft, 2.pick), Ivica Zubac (draft, 32.pick), Timofey Mozgov (4 godine/64 miliona dolara), Luol Deng (4/72), Jose Calderon (stigao putem tradea)\nOstali: Jordan Clarkson (4/50), Marcelo Huertas (2/3.2), Tarik Black (2/12.5),\nOtišli: trener Byron Scott, Kobe Bryant, Brandon Bass, Roy Hibbert, Metta World Peace, Robert Sacre, Ryan Kelly\nNa samom startu prelaznog roka, nakon samo par sati, Lakersi su odlučili da osiguraju prvi potpis – Timofey Mozgov je postao centar Jezerdžija za svotu novca koja je i danas, kada se tržište uveliko smirilo, jednako zbunjujuća kao u momentu potpisa. Šta se krilo iza razmišljanja Mitch Kupchaka i Jim Bussa da u prvim satima prelaznog roka baš Mozgovu ponude 16 miliona godišnje? Čini se da su čelni ljudi Lakersa malo precijenili tržište, odnosno da su iz straha da ne ostanu praznih ruku reagovali prije vremena. Teško da Mozgov ne bi bio dostupan par dana nakon početka prelaznog roka, a s obzirom na novac koji su Lakersi utrošili za njegove usluge, vrlo je vjerovatno da su se nadmetali sami protiv sebe. Na primjer, Bismack Biyombo i Ian Mahinmi, koji su imali mnogo bolje sezone od Mozgova, dobili su identičan novac. Da ne bude zabune, Mozgov nije loš igrač i posjeduje kvalitete koji će dobro doći Lakersima. Imao je dobru 2014/2015 sezonu nakon dolaska u Cavalierse, efikasan je u pick and rollu, čime će D’Angelo Russell konačno dobiti partnera koji u pick igri korisno radi obje stvari – udara dobar blok i odmotava se ka košu na pravi način. Uz to, Mozgov je solidan defanzivac, nedovoljno mobilan da čuva perimetar (zbog čega bi Lakersi ponovo mogli da imaju problem pri branjenju picka) ali koristan u zaštiti reketa. Takođe, Mozgov je prema svim informacijama profesionalac i dobar uticaj u svlačionici, što je mladim Lakersima prijeko potrebno nakon avantura sa Nick Youngom.\nIpak, sve ovo ne mijenja činjenicu da je Mozgov prošle sezone bio ispodprosječan centar koji se prebrzo vratio na teren nakon operacije koljena i ni u jednom momentu nije uhvatio ritam iz prethodne sezone. Jednostavno, 4 godine za 64 miliona dolara za Mozgova nije dobar ugovor, jer je ruski centar dobio novac startnog centra, a jako je teško očekivati da će on pružati takve partije u periodu od 4 godine. Slična je situacija i sa Luol Dengom, koji je dobio 2 miliona godišnje više za isti period, ali je Deng bolji igrač od Mozgova i predstavlja defanzivno krilo koje Lakersi nemaju već nekoliko godina. Deng će ove sezone vjerovatno biti najbolji igrač Lakersa, tako da ovaj ugovor ne izgleda loše za naredne dvije, eventualno tri godine, ali bi četvrte godine mogao da predstavlja popriličan teret, s obzirom da će Deng te godine imati 35 godina. Biće zanimljivo vidjeti da li će Luke Walton Denga više koristiti na poziciji trojke ili četvorke. Deng je veći dio karijere proveo na poziciji krila, međutim, prošle sezone je dosta doprinio solidnim rezultatima Miamija igrajući četvorku, gdje je do većeg izražaja došao njegov šut za tri poena.\nJordan Clarkson je bio ograničeni slobodni agent, vezan Arenas pravilom i vraćen je vrlo dobroj cijeni, koja je mogla biti nepristupačnija da je neka ekipa aktivirala tzv. poison pill, odnosno mogućnost ogromnog povećanja plate u trećoj i četvrtoj godini, što je bio slučaj sa Jeremy Linom i Omer Asikom prije nekoliko godina. Clarkson je dobar šuter i kreativan poenter i njegove igre će gotovo izvjesno premašiti cijenu od 12-13 miliona dolara godišnje. Jose Calderon je doveden kao posljedica salary dumpa Chicago Bullsa i Lakersi su u tom tradeu zaradili i dva picka druge runde, tako da je njegovo dovođenje dobar potez, sve i da Calderon ne pokaže ništa na terenu a čini se da bi mogao pružiti solidnih 15-ak minuta po utakmici kao rezervni organizator igre. Tarik Black je vraćen po relativno niskoj cijeni, s obzirom da je druga godina u cjelosti negarantovana, tako da su Lakersi dosta jeftino dobili priliku da vide ima li Black više potencijala nego što je pokazao prošle godine u limitiranoj ulozi pod diktatorskom palicom Byron Scotta. Marcelo Huertas se vraća, potpisao je ugovor na dvije godine za veteranski minimum. Marcelinho je pick and roll maestro, ali ima kvalitet trećeg playmakera NBA ekipe, što je upravo uloga koju će obavljati u Lakersima. Sa druge strane, od igrača koji su napustili klub ovog ljeta, jedino je Roy Hibbert igrao značajnije minute. Hibbert je imao uspona i padova tokom prošle sezone ali je u suštini pokazao isto što jer u posljednjoj sezoni sa Pacersima – da je dobar zaštitnik reketa sa solidnim šutom sa poludistance, ali da ništa drugo ne radi na NBA nivou.\nU suštini, ljeto Lakersa se moglo smatrati relativno uspješnim već nakon 25. juna, kada su Lakersi na draftu izabrali Brandon Ingrama i Ivicu Zubca, a mjesec dana prije toga potpisali višegodišnji ugovor sa Luke Waltonom kao zamjenom za Byron Scotta. Walton bi trebao da donese kulturu i stil igre Warriorsa, gdje je bio prvi pomoćnik. Naravno da Lakersi ne mogu biti Warriorsi, ali bi koncept kretnje lopte, širenja terena i timske igre bila dobra promjena u odnosu na sistem Byron Scotta prepun nekreativnih izolacija. Što se novajlija tiče, Ingram je još uvjek 18-ogodišnjak mršavih dugačkih ruku, ali igrač velikog potencijala koji će, kada se fizički razvije pod NBA režimom, imati šta da pokaže jer pokazuje obrise odličnog defanzivca dobrog šuta za tri poena, solidnog pregleda igre i osjećaja za skok.\nIvica Zubac je u ljetnjoj ligi pokazao potencijal na oba dijela terena koji je iznenadio i Kupchaka, tako da njegov razvoj treba ispratiti, iako je za očekivati da će ove sezone biti na relaciji NBA – NBDL. Kada sve to uzmemo u obzir, navijači Lakersa nemaju razloga za tuguju za poslom odrađenim ovog ljeta. Kobe Bryant više nije tu, Lakersi su u procesu ponovne izgradnje koji mora potrajati još koju godinu. Najbolji igrači svijeta jednostavno nisu zainteresovani da igraju za Lakerse u ovom momentu, tako da je najrealnija opcija okružiti mlade igrače veteranima koji će im pomoći da što prije sazru. Mozgov i Deng će u tom dijelu dati doprinos a što se tiče proizvoda na terenu, playoff je i dalje naučna fantastika. Sezona od 30-ak pobjeda bi se trebala smatrati lijepim uspjehom koji bi pokazao da klinci u Los Angelesu napreduju, što bi mogao biti podstrek i budućim slobodnim agentima.\nDošli: Brice Johnson (draft, 25. pick), David Michineau (draft, 39. pick), Diamond Stone (draft, 40. pick), Marreese Speights (2/3), Brandon Bass (1/1.6), Raymond Felton (1/1.6)\nOstali: Jamal Crawford (3/42), Austin Rivers (3/35.5), Wesley Johnson (3/17.6), Luc Mbah a Moute (2/4.5),\nOtišli: Cole Aldrich, C.J. Wilcox, Pablo Prigioni\nClippersi su imali relativno mirno ljeto – suočeni sa velikim brojem slobodnih agenata iz sopstvenih redova i limitiranim prostorom u salary capu, čim su ispali iz trke za Kevin Duranta odlučili su vratiti sve ključne rezerviste osim Aldricha, potpisati Bassa, Speightsa i Feltona za veteranske minimume i ponovo pokušati da sa Paul/Griffin/Jordan okosnicom ostvare zapaženiji rezultat od prve ili druge runde playoffa. Ugovor Jamal Crawforda je u potpunosti negarantovan u posljednoj godini, što predstavlja dobar potez jer bi u suprotnom ugovor bio poprilično loš za Clipperse, dok je nejasno koje su se ekipe na tržištu uplašili Clippersi pa su Austin Riversa častili ugovorom od skoro 12 miliona dolara godišnje, sa player opcijom za posljednju godinu. I pored drastičnog skoka u prostoru za plate, Riversova produkcija na terenu ne opravdava odvajanje skoro 12% budžeta za njegovu platu naredne sezone jer je Rivers prosječan rezervista u NBA ligi, a takvi igrači su i na ovakvo ludom tržištu vrijedjeli nekoliko miliona manje od onoga koliko je on plaćen.\nOd tri nova veterana čini mi se da bi najbolji utisak mogao da ostavi Brandon Bass, koji će vjerovatno imati ulogu rezervnog centra nakon Aldrichovog odlaska. Bass je dosta bolji defanzivac od Speightsa, pa i pored toga što nema preveliki range (iako je tokom cijele karijere sasvim solidan šuter sa poludistance, prošle sezone u Lakersima nije to pokazao), čini se da će više od Mo Bucketsa koristiti Clippersima na poziciji 5. Speights donosi pobjedničku kulturu iz Warriorsa ali to ne mijenja činjenicu da, osim solidnog šuta za tri poena i dobrog sa poludistance, Speights nema puno toga ponuditi ozbiljnoj ekipi, pa bi mu stoga Johnson i Stone, igrači izabrani na ovogodišnjem draftu, mogli da mu “ukradu” minute ukoliko pokažu kvalitet. Nije unaprijeđena pozicija rezervne jedinice jer Ray Felton nije bolji igrač od Pabla Prigionija tako da će Clippersi vjerovatno ponovo povremeno koristiti Riversa na poziciji organizatora igre, čemu on nije dorastao, obzirom da nema pregled igre potreban za playmakera. Takođe, Clippersi su dosta olako pustili Cole Aldricha koji je potpisao ugovor u vrijednosti od 21 miliona dolara za 3 godine sa Timberwolvsima, vjerovatno računajući da je 7 miliona godišnje previše za rezervnog centra, obzirom da DeAndre Jordan i on ne mogu igrati zajedno. Ipak, Aldrich je prošle sezone igrao sasvim solidno, pokazao dobar defanzivni potencijal i vrlo vjerovatno će biti produktivniji igrač od svih rezervnih centara koje Clippersi imaju na raspolaganju. U suštini, Doc Rivers je izabrao da Austinu dodijeli ugovor od 12 miliona, a 7 miliona godišnje za Aldricha je bilo previše. Mislim da će se ovaj potez na kraju pokazati pogrešnim.\nClippersi su i dalje jedna od najboljih ekipa Zapada, posebno nakon Durantovog odlaska iz Oklahome i činjenice da se Spursi nisu pojačali na adekvatan način. 50-ak pobjeda u regularnom dijelu sezone i borba za finale Zapada su svakako u igri sve dok je Paul/Griffin/Jordan trio zdrav ali sa druge strane, Clippersi ovog ljeta nisu napravili poteze koji ih čine jačim naredne sezone. Ako su prošle godine bili daleko iza Warriorsa, sada su još dalje. A što će biti ako još jedna sezona Clippersa završi ranim ispadanjem iz playoffa ili ako start sezone ne počne onako kako Doc Rivers priželjkuje? Sve su opcije otvorene, Chris Paul i Blake Griffin su slobodni agenti narednog ljeta i ne bi bilo nimalo šokantno da je ovo posljednji pohod Lob City družine.\nDošli: trener Dave Joerger, Georgios Papagiannis (draft, 13. pick), Malachi Richardson (draft, 22. pick), Skal Labissiere (draft, 27. pick), Isaiah Cousins (draft, 59. pick)Bogdan Bogdanović (trade), , Matt Barnes (2/12.5), Arron Afflalo (2/25), Garret Temple (3/24), Anthony Tolliver (2/16), Lamar Patterson (waiver)\nOtišli: trener George Karl, Rajon Rondo, Marco Bellineli, Quincy Acy, Seth Curry, Eric Moreland, James Anderson, Caron Butler\nKingsi su promijenili trenera i George Karla zamijenili Dave Joergerom, koji je pravio dobre rezultate sa Grizzliesima i koji će pokušati da bude prvi trener nakon Mike Malonea koji je “kliknuo” sa DeMarcus Cousinsom. Dovođenje Joergera je vrijedno pohvale, međutim, način na koji su Kingsi ispunili igrački kadar ovog ljeta ostavlja brojna pitanja. Vlade Divac je prvo tradeovao Bellinelija u Charlotte u zamjenu za 22. izbor na draftu, što je dobar potez, s obzirom da izbor prve runde nosi puno više potencijala od igrača Bellinelijevog kalibra, a Kingsi su na taj način dobili mogućnost da potencijalnom igraču u rotaciji kontrolišu platu za period od makar četiri godine (zahvaljujući fiksnim platama koje novajlije dobijaju kada budu draftovani). Sa druge strane, Kingsi su u noći drafta razmijenili 8. picka sa pickovima broj 13 i 27, i na tim brojevima su izabrali igrače na poziciji 4 i 5, od kojih je jedan (Papagiannis) draftovan mnogo prije nego se očekivalo a drugi (Labissiere) predstavlja solidan izbor pri kraju prve runde, ali je i dalje poprilično sirov.\nU svakom slučaju, Kingsi u rosteru imaju 7 igrača na pozicijama 4 i 5: Cousins, Labissiere, Papagiannis, Anthony Tolliver, Omri Casspi, Kosta Koufos i Willie Cauley-Stein. Sa druge strane, Kingsi su ostali bez dva organizatora igre a nisu doveli nijednog, čime na poziciji playa imaju samo Darren Collisona. Garret Temple je plaćen solidan novac, vjerovatno pod pretpostavkom da može odigrati koji minut na jedinici, međutim, Temple posljednje četiri sezone ima veći procenat izgubljenih lopti nego asistencija, a posljednje dvije sezone u Wizardsima skoro da nije ni igrao na poziciji playmakera. Arron Afflalo je dobar šuter, koji zna pogoditi i iz reketa, međutim, Kingsi ne mogu očekivati da zaustave bilo koju spoljnu liniju sa Collisonom i Afflalom kao startnim 1-2 dvojcem. To ne znači da je Afflalov ugovor loš, s obzirom da je riječ o negarantovanom ugovoru u drugoj sezoni, što ovaj potez čini prilično niskorizičnim. Matt Barnes je solidan igrač, koji u ovoj fazi karijere ne radi nijednu stvar na visokom nivou, ali može da pruži dovoljnu kombinaciju odbrane, skoka i šuta za tri poena da ovaj ugovor učini razumnim. Rudy Gay je na izlaznim vratima, Divac već nedjeljama traži partnere za razmjenu ali je pitanje šta Kingsi mogu dobiti zauzvrat. Playmaker startnog kalibra bi bio pun pogodak, mada je pitanje koja ekipa bi se odrekla takvog igrača zbog Gaya, čija je reputacija već godinama ispred partija koje pruža – Gay šutira previše teških, branjenih midrangera, a uz to se previše oslanja na izolacije iz kojih nije efikasan. Takođe, ofanzivno je najupotrebljiviji na poziciji četvorke, kojoj defanzivno ne može odgovoriti na pravi način.\nSve u svemu, Kingsi ovog ljeta nisu napravili poteze kojih ih mogu lansirati u playoff. Odlazak Rajon Ronda ne mora automatski predstavljati gubitak za Kingse, a Dave Joerger će vjerovatno naići na bolji prijem kod igrača nego Karl i popraviti odbranu Kingsa koja je prošle sezone primala 106.3 poena na 100 posjeda. Ko zna, možda Couley-Stein napravi veliki iskorak u ofanzivi, novajlije odmah pokažu NBA kvalitet a Ben McLemore konačno demonstrira potencijal visokog picka na draftu, međutim, to nije previše realno. Realnije je da je neravnoteža u rosteru prevelika da bi ekipa postigla mnogo bolji rezultat nego prošle sezone. Manjak organizatora igre će se osjetiti, gužva na centarskim pozicijama ne može koristiti, a koliko god dolazak Joergera predstavljao defanzivno poboljšanje u odnosu na Karla, Kingsi jednostavno nemaju dovoljno defanzivnog talenta na perimetru da sezonu završe u prvoj polovini ekipa po defanzivnoj efikasnosti. Kada uzmete u obzir da Kingsi u svojim redovima imaju “tempiranu bombu” u vidu Boogie Cousinsa, činjenica da nisu uspjeli da unaprijede kvalitet ekipe će neminovno doprinijeti nastavku sage između Cousinsa i menadžmenta Kingsa koja vrlo lako može rezultirati konačnim razlazom.\nDošli: Dragan Bender (draft, 4. pick), Marquese Chriss (draft, 8. pick), Tyler Ullis (draft, 34. pick), Jared Dudley (3/30), Leandro Barbosa (2/8)\nOtišli: Ronnie Price, Mirza Teletović, Jon Leuer, Chase Budinger\nSunsi su draftovali najmlađeg igrača ovogodišnjeg drafta i jednog od najvećih talenata klase 2016, Dragana Bendera, sa nadom da će u njemu jednog dana dobiti vrhunskog igrača u oba pravca. Bender je poprilično nekarakterističan igrač za svoju visinu, s obzirom da je sa svojih 215 cm odličan šuter iz vanjskih pozicija, a dobra kontrola lopte mu omogućava da nakon pokupljenog defanzivnog skoka sam otvori kontru. Bender nije Kristaps Porzingis 2.0, još uvijek nije šuter i zaštitnik reketa Porzingisovog nivoa, pa ne treba očekivati da će Bender ostaviti preveliki trag u svojoj rookie sezoni. Ipak, njegov defanzivni potencijal je veliki, fizikalije i pokretljivost ga mogu učiniti igračem koji će biti sposoban da pokriva reket i da čuva igrače ne perimetru, što ga uz mekanu ruku može učiniti ozbiljnim NBA igračem dugi niz godina. U ovogodišnjoj draft klasi potencijalom odskaču dva igrača izabrana na prve dvije pozicije, Bender spada u sam vrh drugog nivoa, tako da su Sunsi odabirom njega odradili dobar posao. Sunsi su potom birali Marquese Chrissa, krilnog centra dobrog šuta i fizičkih predispozicija, ali poprilično sirovog. Takođe, Chriss je na koledžu bio loš skakač za svoju visinu, što se obično ne prenese dobro na NBA nivo, ali je u ljetnjoj ligi imao dosta dobar procenat defanzivnih skokova, pa ostaje da vidimo kako će se u toj oblasti pokazati kada krene prava sezona. U drugoj rundi Sunsi su izabrali Tyler Ullisa, igrača sjajnog pregleda terena koji će, međutim, imati problem da napravi ozbiljnu NBA karijeru obzirom na 175cm visine i samo 70-ak kilograma.\nU Benderu i Chrissu, Sunsu su dobili dva slična igrača kojima će trebati vremena da se razviju, ali bi kroz par godina mogli predstavljati odličnu kombinaciju dužine, visine i šuta za svoju poziciju. Vidjećemo kako će Earl Watson rasporediti minute na pozicijama 4 i 5, s obzirom da u timu pored dvojice novajlija na raspolaganju ima i Tyson Chandlera i Alex Lena, dok je Jared Dudley, novo pojačanje, najupotrebljivija na poziciji strech četvorke. Tu je i Alan Williams, čiji ugovor postaje u cjelosti garantovan 01.09, a koji bi odličnim izdanjem u ljetnjoj ligi mogao sebi obezbijediti mjesto petog visokog igrača u rosteru Sunsa. Alex Len je talentovan igrač, u koga Sunsi polažu velike nade, ali je takođe i čisti centar, koji je u drugom dijelu prošle sezone korišten kao krilni centar u tandemu sa Chandlerom, što nije donijelo nikakve rezultate, s obzirom da su Sunsi u 486 zajedničkih minuta ovog dvojca bili gori od protivnika za skoro 15 poena na 100 posjeda. Bender i Chriss su bolji šuteri od Lena, pa je za očekivati da, uz Dudleya, oni uzmu minute na četvorci, mada me ne bi iznenadilo da Bender u toku sezone bude isproban na krilu, što nisam siguran da je najbolja opcija za njega, jer jednostavno nema dovoljno brzine i driblinga da se može konstantno oslobađati nižih igrača. Sunsi su ovog ljeta doveli Dudleya i Leandra Barbosa, dva povratnika u redove Sunsa koji su pritom veliki profesionalci i pozitivni uticaji u svlačionici, što će Phoenixu dobro doći s obzirom na prošlogodišnji fijasko sa Markieff Morrisom. Dudley nije preplaćen, trebalo bi igrama i uticajem van terena da opravda svoj ugovor pa dolazi kao solidna zamjena za Mirzu Teletovića, dok je Barbosi druga godina negarantovana, što Sunsima daje dodatnu fleksibilnost za naredno ljeto.\nSve u svemu, Sunsu su imali mirno ljeto, za razliku od prošlogodišnjeg, kada su bili blizu dovođenja LaMarcus Aldridgea, zbog kojeg su potpisali Chandlera, potez koji se na kraju pokazao pogrešnim. Chandler ulazi u šesnaestu NBA sezonu, plaćen je 13 miliona dolara po sezoni a ugovor mu se završava tek na kraju 2019. godine. Uz to, sklon je povredama i nije igrač kakav je bio prije nekoliko sezona. Nedostaje mu eksplozivnost da bude efikasan pick and roll finisher kao nekada, a daleko je od defanzivne forme koja ga je učinila najboljim defanzivcem lige 2012. godine. Možda je na razočaravajuću sezonu uticao i haos koji se dešavao u Sunsima, od loše hemije preko povreda do čudnih petorki na terenu, ali je teško očekivati da će Chandler u ovim godinama biti više od prosječnog igrača do kraja karijere. Sunsi će vjerovatno probati da ga se riješe za dobrog defanzivca solidnog vanjskog šuta ali neće biti lako naći takav trade. Sa druge strane, Sunsima nadu u bolji rezultat ove sezone daje oporavak Eric Bledsoea koji je, kada je zdrav, ozbiljan playmaker, zatim dodatni napredak Devin Bookera, koji je prošle godine bio jedan od najboljih novajlija lige i T.J. Warrena, igrača koji je prošle godine napravio solidan iskorak, posebno u napadu. Booker ima ozbiljan šuterski potencijal, a pred kraj prošle sezone i tokom ovogodišnje ljetnje lige je pokazao da može napasti iz driblinga i kreirati za sebe i druge iz picka. Sve u svemu, ukoliko ostanu relativno zdravi, Sunsi će sigurno premašiti učinak od 23 pobjede iz prošle sezone, ali je nerealno očekivati da ove ekipa ponovi rezultat od prije tri godine kada su došli na korak od playoffa.\nDošli: Damion Jones (draft, 30. pick), Patrick McCaw (draft, 38. pick), Kevin Durant (2/54.3), Zaza Pachulia (1/3), David West (1/1.6),\nOstali: Ian Clark (1/1), James McAdoo (1/1), Anderson Varejao (1/1.6)\nOtišli: Harrison Barnes, Andrew Bogut, Leandro Barbosa, Marreese Speights, Festus Ezeli, Brandon Rush\nMožda vrijeme pokaže da je poraz od Cavaliersa u finalu NBA lige najbolja stvar koja se mogla desiti Warriorsima. Da su Warriorsi osvojili prsten i na taj način zaključili najbolju sezonu u istoriji košarke, teško da bi se Kevin Durant odlučio da napusti drugu najbolju ekipu Zapada i pređe u najbolju. Ovako, Durant je u Warriosima i sa Steph Curryem, Klay Thompsonom i Draymond Greenom čini nukleus koji ima potencijal da ligu učini rezultatski neinteresantnom duži niz godina. Durant ima osobine koje bi Warriorse mogle da podignu na još veći nivo. Zamislite kad u čuvenoj “petorci iz finala” Harrison Barnesa zamijenite Kevin Durantom? Dobijate veću dužinu, još širi teren i dodatnu go to opciju. Trebaće vremena da se sve kockice slože, ali treba očekivati da sve dođe na svoje mjesto relativno brzo. Ovo nije Miami iz 2010. godine jer LeBron James i društvo nisu šuterski bili ni približno na istom nivou, niti su imali ovako kvalitetan roster od prvog do sedmog igrača. Durantu će najveću prilagodbu predstavljati promjena stila igre – manje izolacija a više dodavanja, kretnji bez lopte i spot up šuteva. U početku bi moglo biti određenih poteškoća, ali će se Durant prilagoditi i to će mu drastično olakšati posao i učiniti ga još efikasnijim, što nije jednostavno kada se uzme u obzir da je riječ o jednom od najefikasnijih poentera u istoriji lige. A Warriorsima se njegovim dolaskom otvara cijela gomila dodatnih opcija – od pickova sa Durantom kao screenerom i pickova sa Durantom kao igračem sa loptom, preko igre na KD u postu, pa do jednostavnih, a nezaustavljivih pindowna za Duranta. Uostalom, čak i da se nađe odbrana koja će sve varijante Wariorsa zatvoriti, Golden State sada ima najefikasnijeg poentera iz izolacija u ligi. O tome kako se Durant može uklopiti u sistem Warriorsa je potrebna cijela kolumna i više o tome drugom prilikom.\nWarriorsi su Durantov dolazak platili odlascima Barnesa, Boguta, Barbose, Rusha, Speightsa i Ezelija, što nije malo, ali su to nadoknadili na kvalitetan način. Barnes je bio član startne postave, kao i dio najefikasnije petorke u istoriji regularnih sezona, ali sve što radi Harrison Barnes, Kevin Durant radi bolje. Zaza Pachulia je prihvatio mnogo manji novac da bi sa Warriorsima jurio prsten i on bi trebao biti vrlo korisno pojačanje. Pachulia ne vidi teren ni približno dobro kao Bogut niti je defanzivac njegovog ranga, ali je koristan defanzivac, više sa strane pomoći nego kao primarni zaštitnik reketa, malo je pokretljiviji od Boguta, bolji je ofanzivni skakač i ima solidan midrange šut, što u Warriorsima uvjek dobro dođe. David West je bolji igrač od Mo Speightsa, potpisao je za minimalac i njegova produkcija na terenu će sigurno premašiti tu cijenu. Warriorsi su vratili Clarka, McAdooa i Varejaoa za minimalne ugovore i na taj način popunili tanku rotaciju. Ian Clark će imati ulogu trećeg playmakera, poznaje sistem i vraćen je po najjeftinijoj mogućoj cijeni, McAdoo je talentovan igrač, poprilično ofanzivno limitiran ali dobre pokretljivosti u odbrani, zbog čega bi kao niska petica mogao imati veću minutažu naredne sezone u defanzivnom konceptu Warriorsa koji se sastoji od gomile preuzimanja, posebno sad kada Ezeli više nije tu. Svakako će biti korisniji od Varejaoa, čiji su ozbiljni košarkaški dani odavno iza njega. Warriorsima nedostaje još jedan spoljni igrač sposoban da pogodi za tri i odigra solidnu odbranu. Tržište za takve igre je trenutno prilično tanko i Bob Myers će možda lutati u toj potrazi, ali je novajlija draftovan u drugoj rundi Patt McCaw u ljetnjoj ligi pokazao zanimljiv potencijal. McCaw je sitnije građe, poprilično mršav ali ima duge ruke, solidnu kontrolu lopte, pogađao je trojke i igrao je solidnu odbranu. Ako McCaw već ove sezone uspije da uskoči u rotaciju Warriorsa i pruži 10-15 minuta po utakmici (u roli koju je obavljao Leandro Barbosa, na primjer), to bi ionako odličnu situaciju Golden Statea učinilo još boljom.\n Ugovor je garantovan sve četiri godine, bez opcija na obje strane.\n Koja je, prema nekim izvještajima, loše odrađena zbog čega oporavak nije prošao kako treba.\n I Bogdan Bogdanović je tradeovan u Kingse u tom tradeu, međutim, on neće u NBA ove sezone.\n I Rudy Gay se može spustiti na četvorku, čime dolazimo do brojke od osam igrača koji konkurišu za minute na dvije pozicije.


Tema: BOLOVI U ZGLOBOVIMA RUKE za DR\n25.04.2004., 01:15 #1\nPre mesec dana pocela sam da radim i fabrici koja prozvodi sedla. Moje radno mesto podrazumeva navlacenje koze na kalupe za tzv. jastucice. Uglavnom, najugrozeniji su mi palac i kaziprst jer 8 sati dan punom snagom radim ovaj posao. Bole me zglobovi, ujutru su mi natecene ruke i ne mogu da savijem prste pola sata. Bol je uvek prisutan jaci ili slabiji u zavisnosti od intenziteta posla. Nemoj da mi kazes da promenim posao jer u inostranstvu ne mozes mnogo da biras. Kupila sam Diklofenak kod nas i on mi je smanjio bolove na podnosljivi nivo. Da li postoji jos nesto efikasnije od njega ili neki tip vezbi koji ,ne znam, ili ojaca ili razgiba ruke? Hvala unapred.\n25.04.2004., 10:17 #2\nMoguce je da si od takvog posla dobila neku vrstu upala tetiva...a sta da ti kazem,takva stanja traze odmor a to ne mozes i fizikalnu terapiju,ne znam da li tu gde si imas zdravstveno osiguranje ali zaista ne bi bilo lose da te pogleda lekar i prepise fizikalnu terapiju.\nKod nas znam gde bi isla ali posto je inostranstvo u pitanju ne znam sta da ti kazem,postoje jace terapije koje se uzimaju ali to je u vidu injekcija koje se aplikuju na poseban nacin i to mora da uradi lekar.


Svečano zatvorena manifestacija ARLEMM 2018: 16 dana i noći uz klasičnu, džez, duhovnu i rokenrol muziku - Story\nSvečano zatvorena manifestacija ARLEMM 2018: 16 dana i noći uz klasičnu, džez, duhovnu i rokenrol muziku\n30/07/2018 | 13:49\nARLEMM 2018. je na ostrvu „Uski vir“ u predivnom ambijentu oko kojega protiče reka Rzav i ove godine publici priuštio dve nezaboravne festivalske večeri uz bendove Baobab, YU Grupa, Divanhana i Neverne bebe. Uz zvukove rokenrola, manifestacija se polako bližila kraju i nakon 16 dana i noći svečano je zatvorena sinoć nastupom hora “Sveti Stefan Dečanski” pod upravom dirigenta Tamare Petijević.\nOve godine ARLEMM je okupio više od 10 000 ljudi koji su učinili Arilje kulturnom prestonicom Srbije. Takođe, prvi put dešavanja su bila prenošena uživo putem Telenor 4G mreže, što je omogućilo da ih prate ljudi širom sveta.\n– ARLEMM je ove godine napravio iskorak u pravcu šarenolikog programa od klasične i duhovne, preko džez, pa sve do rokenrol muzike. Trudili smo se da pri tome ostvarujemo i dalje svoj osnovni cilj koji smo započeli pre devet godina, a to je kulturna i muzička edukacija, dajući pri tome publici naše zemlje mogućnost i pravo izbora kvaliteta – kaže Dragutin Mladenović, direktor manifestacije.\nOtvorena deveta po redu ariljska letnja muzička manifestacija – ARLEMM 2018.


BiH plaća veliku cijenu zbog loših cesta - Klix.ba\nBiH plaća veliku cijenu zbog loših cesta\n23.1.2007. u 11:33\nDo sredine 2003. godine Bosna i Hercegovina (BiH) je bila jedina zemlja Jugoistočne Evrope koja nije imala niti jedan kilometer savremenog autoputa.\nDo danas je izgrađeno samo 20 kilometara autoputa. Ceste u BiH, uključujući i glavni grad, među najgorima su u Evropi, zastarjele, loše održavane i dotrajale, tvrde stručnjaci Evropske Unije koji su ih detaljno analizirali prije dvije godine.\nTakve kritike se ne dotiču Branka Dokića, ministra prometa i komunikacija BiH u posljednje četiri godine. On se sa tim tvrdnjama ne slaže.\nOn kaže da BiH nema najgore ceste u Evropi. Tvrdi da je lošije puteve vidio u Albaniji, Makedoniji i Bugarskoj.\nMeđutim, veliki broj stručnjaka za saobraćaj i urbanizam sa kojima su razgovarali novinari Centra za istraživačko novinarstvo (CIN) iz Sarajeva, kažu da zapanujući nedostatak napora i novca usmjerenih ka izgradnji autoputeva ima smrtonosne i paralizirajuće efekte:\n- Broj nesreća u BiH je 10 puta veći nego u ostatku Evrope: u prvih 11 mjeseci 2006. godine dogodilo se 32,219 saobraćajnih nesreća.\n- 373 osoba je smrtno stradalo,a 9.129 ih je lakše ili teže povrijeđeno.\n- Saobraćajne gužve povećavaju troškove poslovanja, uzrokuju zagađenje i zagorčavaju život u gradovima.\n- Loše ceste povećavaju troškova transporta i ne mogu podržati daljnji rast populacije i razvoj gradova.\n- Javne institucije i kompanije zadužene za održavanje cesta godišnje potroše oko 1 milion KM za sudske troškove i naknade vozačima koji su zbog loših cesta oštetili svoja vozila.\nMuhamed Bublin, profesor na Građevinskom fakultetu u Sarajevu, kaže da je izgradnja modernih puteva način da se jednim udarcem riješi više problema.\nStručnjaci imaju viziju bolje BIH\nStručnjaci sa kojima smo razgovarali o utjecaju modernog cestovnog sistema imaju sliku potpuno drugačije i bolje države i glavnog grada.\nPrije svega, bilo bi mnogo sigurnije, kaže Ešref Gačanin, direktor IPSA, konsultantske kompanije koja pravi studije opravdanosti i nadgleda izgradnju puteva. On kaže da bi sistem od osam transverzala u Sarajevu, predložen prije više od 40 godina, ali koji je i dalje samo dobar plan na papiru, smanjio nervozu i vrijeme potrebno za kretanje kroz najveći grad u državi.\nSaid Jamaković, koji je posljednjih sedam godina direktor Zavoda za planiranje Kantona Sarajevo (KS), kaže da je autoput koji će povezati BiH sa ostatkom Evrope, ni manje ni više, nego odluka "biti ili ne biti" za cijelu naciju. Izgradnja ili odustajanje od autoputa odredit će sudbinu ove države, i odgovoriće na pitanje da li će BiH ostati provincija ili će postati dio Evrope u stvarnom i simboličkom smislu.\nTo bi bio put ka "prosperitetu i boljoj cirkulaciji saobraćaja", kaže Jamaković.\nPavo Boban, pomoćnik za ceste u federalnom Ministarstvu prometa i komunikacija, puteve opisuje kao pokretače ekonomskog razvoja. Oni su, kaže Boban, "prvi elementarni uvjet da bi netko došao na ovaj prostor, po bilo kojem osnovu." Izgradnja cesta je, prema njegovom mišljenju, siguran put ka novim investicijama uslugama i poslovnim prilikama.\n"Razvijenija saobraćajna infrastruktura dovela bi do rasterećenja cesta", kaže Zoran Šteger, projektant u projektantskoj kući Conex. "Postojeće ceste ne mogu više izdržati porast prometa, odnosno dodatno opterećenje", kaže on.\n"Preopterećene ceste su smrtonosne", kaže Nermin Pećanac, poslanik u Skupštini Kantona Sarajevo.\n"Toliko ljudi gine da svaka novina sve svoje listove može podrediti crnoj hronici", tvrdi on. "Nije uvijek do neprilagođene vožnje, starih vozila. Loši putevi bitno utiču na sigurnosti saobraćaja."\nOsman Lindov, profesor sa Saobraćajnog fakulteta u Sarajevu bivši je član vladinog ekspertnog tima za gradnju autocesta i brzih cesta u BiH. On kaže: "Izgradnjom autocesta život bi bio neuporedivo sigurniji. Prije ću doći živ na autocesti. Na njoj ću napraviti manju materijalnu štetu i za državu i ljudske živote. Gine se i na autocesti, ali daleko manje nego na cesti sa jednom trakom."\nHrvatska za primjer\nBesim Mehmedić, direktor Zavoda za izgradnju KS, kaže: "Ljudi ne shvataju da gradnja autoputeva nije samo gradnja i famozna predizborna priča u kojoj će se zaposliti dosta ljudi, već nešto mnogo više." Hrvatska je, prema njegovim riječima, svoju modernizaciju započela izgradnjom puteva.\nStanko Kovač, je 2001. godine postavljen za predsjednika Uprave Hrvatskih autocesta. Do 2005. godine, Uprava je potrošila 2,5 milijardi eura na izgradnju 392 kilometra novih autoputeva. Ipak, kasnije te godine, Kovač je smijenjen zato što je njegova uprava probila međurok za 15 dana.\nOn kaže da je njegova kazna zaslužena. Autoputevi su, tvrdi on, povećali vrijednost zemljišta u Hrvatskoj, privukli investitore, pomogli turizmu i smanjili broj poginulih u saobraćajnim nesrećama. Autoputevi su, prema njegovim riječima, od ključnog značaja za izgradnju države.\nUdruženje za zaštitu deviznih štediša pita gdje je novac\n23.01.2007. u 11:38\nPotpisan memorandum o razumijevanju o podršci reformi direktnih poreza\n23.01.2007. u 11:32


Lovački savez Osječko-baranjske županije - Obavijest: Stožer Civilne zaštite RH\nObavještavamo sve naše članice da smo zaprimili obavijest Stožera civilne zaštite kako su lov i ribolov do daljnjega zabranjeni.\nDozvoljena je samo briga o divljači u vidu hranidbe, čuvanja lovišta, obavljanja lovočuvarske službe i sl.\nPonovno vas molimo da sve aktivnosti u lovištima svedete na minimum i pridržavate se Odluka i uputstava Stožera civilne zaštite i Zavoda za javno zdravstvo, a posebno zabrane "održavanja svih javnih događanja i okupljanja više od 5 osoba na jednom mjestu" te napuštanja mjesta prebivališta i stalnog boravka, odnosno kretanja.\nDetaljnije upute i objašnjenja poput izdavanja propusnica za lovočuvare objavit ćemo naknadno.\nODGOVOR IZ STOŽERA HLS-u PRENOSIMO U CIJELOSTI:\nViše u ovoj kategoriji: « Osječko-baranjska županija: Potpore u lovstvu Obavijest: lovočuvari i lovnici »


Korona virus COVID19, Vesti bez komentara\nSa sve većim brojem ljudi koji su zbog širenja koronavirusa prisiljeni na karantin, samoizolaciju ili socijalno distanciranje, raste rizik od još jedne pretnje po javno zdravlje – od usamljenosti.\nI dok naučnicima još nije sasvim jasno kako funkcioniše koronavirus, već dugo znaju da socijalna izolovanost i usamljenost uzimaju zdravstveni danak, piše ScienceAlert.\nKod osoba koje se ne osećaju povezano s ostalim ljudima može se razviti depresija i srčana bolest, kognitivne im funkcije postaju slabije, a u krajnjem slučaju im se skraćuje životni vek. Dugoročni uticaj usamljenosti na zdravlje sličan je pušenju ili gojaznosti.\nAmerička studija iz jauara ove godine pokazala je da se 79 pripadnika generacije Z, 71 posto milenijalaca i 50 posto baby boomera (rođenih od kraja Drugog svetskog rata do 60-ih godina) oseća usamljeno. Čak i bez koronavirusa koji nas trenutno razdvaja, čini se da većina stanovnika pati od zdravstvenih problema povezanih sa socijalnom izolovanošću.\nPa kako onda kultivirati društvenu dobrobit i izbeći zarazu?\nOčigledan je odgovor – uređaj na kome čitate ovaj članak. Ljudi često krive tehnologiju za širenje usamljenosti ističući da provodimo previše vremena na društvenim medijima umesto da se družimo lično.\nIpak, nedavno sprovedeno istraživanje stručnjaka s Harvarda pokazuje nijansiraniju sliku: važnije je kako koristite društvene mreže od toga koliko ih dugo koristite.\nBez obzira na to jeste li u karantinu, da li radite od kuće ili ste jednostavno oprezni, sada je savršeno vreme za vežbanje korišćenja tehnologije na društveno zdrav način.\nEvo nekoliko saveta kako se povezati bez direktnog kontakta:\nLicem-u-lice na daljinu: Ako već nema direktnog kontakta, druga najbolja stvar je videorazgovor jer se tako vide izrazi lica, govor tela i ostala neverbalna komunikacija važna za povezivanje.\nLjubaznost za minut: Dobijanje brojnih lajkova na vašu objavu na društvenoj mreži može biti kao injekcija dopamina, ali primanje direktne ili e-mail poruke s iskrenim komplimentom ili zahvalnošću lično i izaziva dugotrajniji dobar osećaj. A pritom oduzima vrlo malo vremena. Pošaljite koju ljubaznu reč jer u ovakvim vremenima svima nam je potrebno malo više ljubaznosti.\nNegujte svoju zajednicu: Temelj svake veze je nešto zajedničko. Štogod vas zanimalo, na internetu negde postoji zajednica koja deli iste interese. Povežite se, iskoristite mrežu da se uključite u stvari do kojih vam je stalo.\nProdubite ili proširite odnose: U osnovi dva su načina za prevladavanje usamljenosti – negovanje postojećih veza ili stvaranje novih. Iskoristite priliku i produbite odnose s nekim koga već poznajete ili pokušajte stupiti u kontakt s nekim koga biste želeli upoznati.\nIskoristite društvene platforme: Sve je više aplikacija i društvenih platformi koje su stvorene za to da nam pomognu u optimizovanju internetskih interakcija s onima koji su nam dragi.\nŠirenje koronavirusa podseća nas na to da ljudske veze mogu širiti bolesti. Ali jednako tako mogu i promovisati boljitak.


“MOZAIK” DOBIO KOMBI: Banjalučanka testamentom ostavila 40.000 KM za četiri humanitarna udruženja | Banjaluka.net\nIz banjalučkog humanitarnog udruženja “Mozaik prijateljstva” putem Facebook stranice saopštili su da su uvijek maštali da posjeduju putnički kombi kako bi članovi njihovog tima koji rade na izgradnji socijalnog preduzeća u Ramićima imali normalan prevoz do posla, prenosi mondo.ba.\n“Za nas su to bili neostvareni snovi ali u snove je očigledno potrebno istinski vjerovati. I mi smo zaista postali vlasnici ovog odličnog polovnog putničkog vozila koji nam je bio neophodan za prevoz naših drugara do odredišta ali isto tako i za prikupljanje garderobe i razvoženje obroka na teren”, objavili su na svojoj FB stranici.\n“Pokojna gospođa Mrkić Biserka je za života ostavila testament i u njemu po 10.000 KM za četiri udruženja među kojima je i naše. Nakon smrti ove humane dame kontaktirao nas je njen advokat vidno nas ostavljajući u stanju šoka dok nas je upoznavao sa detaljima oporuke pok. gospođe Biserke”, stoji u objavi.\n“Upravo za taj novac smo ponovili naš vozni park te se ne vozimo više u gepeku naših malih auta. Teško nam pada što se ovakvoj ljudskoj veličini nismo uspjeli zahvaliti na vrijeme dok je još njeno ogromno srce kucalo ali danas pokojnoj Biserki želimo da počiva u Božijem miru okružena nebeskim anđelima””, saopštili su iz ovog udruženja.


Nakon poziva pokreta “1 od 5 miliona” Boško Obradović prekinuo štrajk glađu! | Novi Centar\nNaslovna Aktuelno Nakon poziva pokreta “1 od 5 miliona” Boško Obradović prekinuo štrajk glađu!\nNakon poziva pokreta “1 od 5 miliona” Boško Obradović prekinuo štrajk glađu!\nLider Dveri Boško Obradović je nakon poziva pokreta 1 od 5 miliona prekinuo štrajk glađu.\nPokret 1 od 5 miliona je pozvao Boška Obradovića koji je stupio u štrajk glađu pred Skupštinom Srbije, da prekine štrajk da “ne šteti svom zdravlju i da ga čuva zarad svoje porodice, jer režim Aleksandra Vučića nema empatiju za druge, nema sluh za dijalog i nema volju da civilizovano odgovori ni na šta.”\n“Iako se razlikujemo u političkim stavovima i načinima borbe, cenimo čin Boška Obradovića i pokušaj da ličnom žrtvom natera režim na odgovorno postupanje. Pozivali smo vlast da odgovori na Obradovićev poziv za dijalog, ali još jednom smo se uverili da neodgovorne i bahate ne možete privoleti ni na minimum civilizovane reakcije. U svom gaženju preko ljudi, režim je naterao čak i Javni servis, koji bi trebalo da bude servis svih građana, da mu asistira u besramnom izrugivanju ne samo čoveku koji se odlučio na tako ekstreman lični čin – štrajk glađu, već i celokupnoj državi.” – stoji u saopštenju ovog pokreta.\nPozivamo Boska Obradovića da više ne šteti svom zdravlju i da ga čuva zarad svoje porodice, jer režim Aleksandra Vučića…\nGepostet von 1od5miliona – zvanična stranica am Mittwoch, 20. Mai 2020\nBoško Obradović je danas po podne nakon konsultacija sa lekarima prekinuo štrajk glađu.\n– Mi smo uradili ono što je do nas, a ono što smo uradili je da smo razotkrili sistem u kome živimo, podigli smo pozornost međunarodne javnosti i otkrili nedemokratsko lice ove vlasti, koliko nema slobode medija, naročito na RTS-u”, rekao je Obradović za N1\nPrethodni članakCrna Gora: Koronavirus i vlada se bore protiv svog naroda\nSledeći članakDOKTOR VOJVODIĆ JE NA ULICI VIDEO STARU ŽENU: Usledila je scena o kojoj priča cela Srbija (VIDEO)


U toku je izrada formulara prijave u skladu sa novim Pravilnikom o stalnom stručnom usavršavanju i sticanju zvanja nastavnika, vaspitača i stručnih saradnika ("Sl. glasnik RS" br. 58/2013).\nKonkurs za odobravanje programa stalnog stručnog usavršavanja nastavnika, vaspitača, stručnog saradnika i direktora za školsku 2014/2015. i 2015/2016. godinu, koji se odnosi na obrazovno vaspitni rad koji se izvodi na jezicima nacionalnih manjina, nalazi se na sajtu Pedagoškog zavoda Vojvodine i biće objavljen u "Prosvetnom pregledu" broj 2589 od 03.10.2013. godine.\nNa osnovu člana 21. stav 1. tačka 4. i člana 166. stav 3. Zakona o osnovama sistema obrazovanja i vaspitanja („Sl. glasnik RS“, br. 72/09, 52/11, 55/13) i člana 9. stav 2. Pravilnika o stalnom stručnom usavršavanju i sticanju zvanja nastavnika, vaspitača i stručnih saradnika („Sl. glasnik RS“, broj 85/2013), Pedagoški zavod Vojvodine raspisuje\nza odobravanje programa stalnog stručnog usavršavanja nastavnika, vaspitača, stručnog saradnika i direktora za školsku 2014/2015. i 2015/2016. godinu, koji se odnosi na obrazovno vaspitni rad koji se izvodi na jezicima nacionalnih manjina.\nPedagoški zavod Vojvodine će raspisati Konkurs za odobravanje programa stalnog stručnog usavršavanja nastavnika, vaspitača, stručnih saradnika i direktora za školsku 2014/2015. i 2015/2016. godinu.\nPrijavu na konkurs mogu podneti autori čiji programi su namenjeni prosvetnim radnicima koji nastavu izvode na jezicima nacionalnih zajednica.\nTrajanje i uslovi konkursa definisani su Pravilnikom o stalnom stručnom usavršavanju i sticanju zvanja nastavnika, vaspitača i stručnih saradnika („Sl. glasnik RS“, br. 13/2012 i 31/2012).\nKonkurs će biti otvoren od 1. do 31. oktobra 2013. godine i objavljen u „Prosvetnom pregledu“ i na sajtu Pedagoškog zavoda Vojvodine.\nOdobreni oblici stručnog usavršavanja (kongresi, sabori, susreti, dani, konferencije, tribine, savetovanja, simpozijumi i okrugli stolovi) od strane Pedagoškog zavoda Vojvodine.\nNajavljene realizacije seminara Pedagoškom zavodu Vojvodine\nPedagoški zavod Vojvodine objavljuje zbornik 8 :\nZbornik 8 za 2012.\nPedagoški zavod Vojvodine objavljuje katalog izdanja i katalog programa za 2012. godinu :\nKATALOG PROGRAMA ZA 2012.


REAKCIJE na snimke koje je objavio KRIK - KRIK\nREAKCIJE na snimke koje je objavio KRIK\nPratite najvažnije reakcije na tajne snimke sastanaka narko-bosa Rodoljuba Radulovića sa ljudima iz vrha policije koje je objavila Mreža za istraživanje kriminala i korupcije – KRIK. Stranicu ćemo ažurirati novim reakcijama i informacijama.\nVeljko Lalić, direktor i glavni urednik „Nedeljnika“\n„Moram da priznam da me je Vučić iznenadio reakcijom u vezi s Ivicom Dačićem. Očekivao sam da makar u prvom obraćanju podigne dodatnu tenziju i iskoristi ovu situaciju za pretnju novim parlamentarnim izborima. Nisam verovao u teoriju da je on pustio snimke, ne dobijaju se izbori na Ivici Dačiću, još manje da je to uradio Tomislav Nikolić kako bi privoleo Dačića na svoju stranu, a moram da priznam da nisam video ni neki interes Borisa Tadića da ubrza opšte izbore, i pored njegove želje da sa Čankom i eventualno Ljajićem napadne ‘crvene glasove’. Uz sve to, nazovite me naivnim, ali i dalje verujem da novinari mogu nešto sami da iskopaju, pa mi je u ovom slučaju bilo logično da je Stevan Dojčinović, koji se najviše bavio ovom temom, iskoristio stare zalihe za promociju novog sajta.“\nSlobodan Georgiev, novinar\n„Da li je u trenutku kada vidimo da je potpredsednik Vlade Srbije u društvu sa (kasnije) osuđenim pripadnikom mafije koja švercuje kokain najvažnije ko je novinaru dostavio materijal ili je važnija politička odgovornost ljudi na javnim funkcijama?“\n„Kada se utvrdi da li ima ili nema saradnje (Dačića i mafije) tj. da li ima krivičnog dela, onda može da se utvrđuje da li su snimci dobijeni na zakonit ili nezakonit način. Sve ostalo je odlaganje ili skretanje pažnje.“\nĐorđe Vukadinović, glavni i odgovorni urednik portala „Nova srpska politička misao“\n„’Posle priznanja da je znao za snimke, to više nije afera Dačić – Banana, nego Vučić – Dačić.“\n„Stvorila se politička zavrzlama u kojoj Vučić navodno pušta snimke da bi oborio Dačića, a zaboravlja se da bi Vučić mogao bez Dačića da izađe na izbore, ubedljivo pobedi i da sam vlada.“\nPredrag Blagojević, urednik portala Južne vesti\n„’Namerno ste ovo sa Dačićem objavili baš sada jer…’ Navikao sam da ovakve gluposti lupaju političarčići i njihovi pioni, ali me i dalje brine kada to makar i pomisle novinari. Novinar ne bi smeo ni na trenutak da razmišlja o tome. Dakle, onog trenutka kada sakupi i proveri sve informacije, puca! Bez upozorenja, bez oklevanja, bez nišanjenja. Samo puca. Jer jedino tada sigurno pogađa metu.“\n„Zahvalan sam što je premijer bio jasan i precizan da je vođen jasan predistražni postupak i da nema dokaza protiv mene. Uvek sam govorio da mi je bitno jedino šta kaže Aleksandar Vučić. Voleo bih da se Rodoljub Radulović vrati, da objasni šta ima.“\nGordana Suša, članica saveta REM\n„Neki su se ostrvili na curenje informacija i ojadili kvalifikacijama KRIK koji je te snimke objavio, po čuvenom principu – ubij glasnika, neki su se fokusirali na nedopustiv rad bezbedonosnih službi, a neki su otvaranje iste afere, kao da je ikada apsolvirana, razumeli kao uvertiru za opšte izbore… Čak i da su u pravu, suština ostaje netaknuta. Netaknuti su Dačić i republički javni tužilac za organizovani kriminal. To upućuje na suvisli zaključak da pravosuđe nije samostalno i da pod paskom politike donosi ili beskrajno odlaže odluke.“\nMinistarstvo unutrašnjih poslova je u odgovoru listu „Blic“ negiralo učešće u izradi snimaka Ivice Dačića i Rodoljuba Radulovića.\n„MUP jeste učestvovao u jednoj od faza istrage i raspolaže pojedinim podacima, ali ne i snimcima.“\n„Ostavka se neće desiti, jer ovde građani smatraju da je normalno da se političari druže sa mafijašima i da lažu čim zinu. Uostalom, vidite da Dačić ostaje u vladi, jer se radi o idealnom partneru i rivalu kojega je moguće ucenjivati.“\nDraža Petrović, kolumnista\n„Palma pravi voštane figure Vučića i Dačića. Može jednu i Miše Banane.“\n„Mečka zaigra pred svačijim vratima, pa će i pred njihovim. Ucenjivali su nas da s njima pravimo vladu 2012. godine, a jedan iz vrha DS, čije ime neću da otkrijem, zapretio je Ivici Dačiću da će biti srpski Sanader.“\n„Cilj cele ove spektakularno najavljivane price bio je da dođe do destabilizacije, ali politička stabilnost je tu i potpuno je očuvana.“\nZorana Mihajlović, ministarka građevinarstva, saobraćaja i infrastrukture, nakon predsedništva SNS-a:\n„Nismo razgovarali (o snimcima). Danas na predsedništvu nije mesto da se razgovara o tome da li će se menjati koalicija ili ne. Mislim da je premijer sinoć bio veoma jasan.“\nPortal Euronews objavio vest o snimcima Ivice Dačića i Rodoljuba Radulovića\nVeselin Vesa Simonović, direktor „Blica“\n„Da li možete da pretpostavite šta bi se desilo, primera radi, u Francuskoj, Austriji ili Nemačkoj kad bi mediji objavili snimak tamošnjeg ministra s nekim narko-bosom? U slučaju da odmah ne podnese ostavku, bio bi smenjen, a njegova stranka bi ga na hitnom kongresu izbacila da koliko-toliko ublaži štetu za neke buduće izbore. Niko ga ne bi pitao da li je znao s kim se sastaje i kakvi su mu to prijatelji i saradnici.“\n„’Sedeo sam u kafani, sunce je zalazilo, pušio sam tompus, video sam krvavicu i kelnera koji donosi teleću glavu u škembetu. Odjednom sam se osetio iscrpljenim, moj prijatelj je nastavio da puši tompus, a ja sam stao, drhteći od nemira, jer sam za susednim stolom primetio jednog kretena iz BIA, osećao sam beskrajan krik kako prolazi kafanom’. Ovako je srpski ekspresionista Ivica Dačić, opisao nastanak svog remek dela “Krik”, objavljenog na sajtu KRIK.“\nAleksandar Vučić, premijer Republike Srbije\nVučić je rekao da dve godine zna za postojanje snimaka i da je istraga pokrenuta 2013. godine.\n„Posle toga tužilac Saša Ivanić podiže optužni predlog protiv četiri osobe (Radulovića, Šarićevog advokata Štrpca, Lazarevića i Gare). Za podizanje optužnice protiv Dačića nije bilo dokaza, nije bilo krivične odgovornosti.“\nVučić je objasnio i da snosi političku odgovornost jer je Dačića postavio za ministra.\n„Čekao sam da vidim da li će biti optužnice i nje nije bilo. I danas se ne kajem što sam to uradio.“\nIvošević smatra da nedostatak jasne poruke istražnih organa oko „slučaja snimci“ otvara prostor da se govori više o politici, a manje o pravu.\n„Kad je reč o nosiocima političke vlasti, o političarima, onda se država ponaša nekako drugačije nego kad smo u pitanju Vi ili ja ili bilo koji obični građanin. U ovom drugom slučaju, država često, ne baš uvek, postupa odmah, a ovde okleva. Taktizira, a taktiziranje je svojstveno politici, a ne pravu.“\nŠvajcarski list „Neue Zürcher Zeitung“ objavio tekst „Dačićev prijatelj, mafijaš“, o tajnim snimcima koje je objavio KRIK\n„Dačićeva odbrana je malo uverljiva. Radulović je još 1999. i 2003. optužen za ilegalne poslove sa naftom. Čudno je da Dačić nije znao ništa o istrazi koja je bila u njegovoj nadležnosti“, piše list. U tekstu se konstatuje da je od objavljivanja snimaka u srpskom političkom establišmentu zavladala velika napetost.\nDragan Šutanovac, poslanik Demokratske stranke\n„Lično se ne sećam da je na sednicama Saveta za nacionalnu bezbednost ikad pominjano postojanje kompromitujućih snimaka bilo kog od visokih državnih funkcionera, uključujući i Ivicu Dačića. Podsećam da se svi članovi Saveta za nacionalnu bezbednost kontraobaveštajno štite i prosto je van svake procedure da neka od agencija tajno snima ministre, a da ministri ne dobiju informaciju da su u ‘nedozvoljenom’ kontaktu sa bezbednosno interesantnim licima“\nStanislava Pak, savetnica za medije predsednika Tomislava Nikolića\nPak ocenjuje da objavljivanje snimaka sastanka Ivice Dačića sa Rodoljubom Radulovićem deluje kao pokušaj pojedinaca da destabilizuju državne institucije i kaže da ne vidi interes države da taj snimak iznosi u javnost bez odgovarajućih istražnih radnji. „Predstavnike prethodne vlasti, u čije vreme su snimci i nastali, treba pitati zašto postupak nije pokrenut tada. Tim strukturama najviše odgovara da se otvori afera, jer očekuju prekomponovanje vlasti i da oni budu njen deo.“\nBelgijski list „Gazet van Antwerpen“ na svom sajtu preneo tajne snimke koje je objavio KRIK\nItalijanska novinska agencija ANSA objavila vest o tajnim snimcima Ivice Dačića i Rodoljuba Radulovića koje je objavio KRIK\nLDP: „Dačić pred istražnim organima da objasni detalje susreta“\n[SAOPŠTENJE] #LDP: Dačić pred istražnim organima da objasni detalje susreta https://t.co/S1H4JVnFAQ\n— LDP (@LDP) September 10, 2015\nBoris Tadić, Predsednik Socijaldemokratske stranke najavio tužbu protiv Dačića „Budući da su u pitanju optužbe koje ne štete samo njegovom ugledu, već kojima ga Dačić optužuje i za ozbiljna krivična dela, Boris Tadić će podneti tužbu“, navodi se u saopštenju SDS.\nNebojša Krstić, bivši savetnik za medije predsednika Borisa Tadića „Ovo može da bude povod za vanrende izbore, može da bude povod za rekonstrukciju, a može da bude povod ni za šta. Ja bih najviše voleo da ovo bude povod za istragu koja će jasno reći da li je bilo koji učesnik u tim pregovorima prekršio zakon. I ako jeste, kakve će posledice da snosi.“ Komentarišući izjavu predsednika Nikolića da je na strani Dačića, Krstić je rekao: „A ja bih voleo da je on više na strani ustava i zakona i da ohrabri sve one organe koji se bave istražnim radnjama da tu stvar ispitaju do kraja.“\nJelka Jovanović, „Novi magazin“\n„Dakle, pravo pitanje nije zašto su snimci objavljeni; svaki medij bi ih objavio, mada je dobro znati ko ih je dostavio. Pravo pitanje je zašto to nisu učinili nadležni kad je Šarić postao dostupan i kada je nasmejan mesecima „zabavljao“ javnost u sudnici? I ne zaboravimo, gurnuo u propast uglednog policajca Rodoljuba Milovića, optužujući ga za nikada dokazani astromonski mito. Ima li u arhivama iz kojih je stiglo vih nekoliko sminaka još materijala koji kriju krunske dokaze? Protiv koga?“\nČedomir Jovanović, predsednik Liberalno demokratske partije „Činjenica da je Ivica Dačić, koji je bio ministar unutrašnjih poslova imao neprihvatljive kontakte sa ljudima koji su kasnije osuđeni na višegodišnje zatvorske kazne ga diskvalifikuje kao ozbiljnog političara.“\n„Kad neko dođe do saznanja da se neko iz sveta politike sastajao sa kontroverznim biznismenom, da ne kažem kriminalcem, to predstavlja jako dobar materijal za moguće političke ucene, to je i jedan od glavnih razloga zbog čega dosad nije došlo do procesuiranja tog slučaja. Javnost ne bi trebalo da se bavi time što su snimci dospeli do ogranizacije KRIK, koja se bavi istraživačkim novinarstvom, jer novinari samo rade svoj posao.“\n„Istraga je u rukama tužilaštva i sledeći potez je na njima. Što se mene tiče, ne bih ništa više dodavao, osim onoga što sam rekao juče, a sve drugo što budemo imali da kažemo reći ću na sednici Predsedništva SNS.“\nIvica Dačić, ministar spoljnih poslova komentariše izjavu ministarke Zorane Mihajlović koja je govorila o „odnosu Dačića sa mafijom“.\n„Sve što je sporno o tome treba da razgovaramo predsednik Vlade Vučić i ja. Prema tome ne bih reagovao na ovakve izjave, izjava ministarke Mihajlović nije namenjena meni. Ona ima dovoljno svojih problema i pokušava da svoj položaj popravi time što će reći nešto loše o meni. Odnosi između premijera i mene su dobri i ništa nije sporno, ja ne moram da budem u ovoj Vladi, nisam neophodan da bi Vlada funkcionisala.“\nCoraxova karikatura objavljena u „Danasu“\nPokret za PREOKRET traži ostavke potpredsednika Vlade Ivice Dačića i ministra policije Nebojše Stefanovića. „Preokret traži da se ispitaju sve okolnosti ove mučne intrige i to tako što će se ovim slučajem ozbiljno pozabaviti tužilaštvo i policija umesto što se o njemu raspreda po tabloidima.“\n„Informer“ Provladin list „Informer“ optužio je KRIK da objavljenim snimcima „gađa Vučića“. Urednika KRIK-a Stevana Dojčinovića nazvali su „zapadnim špijunom“.\nSreda, 9. septembar 2015. @InformerNovine #informer pic.twitter.com/ixUhfHIRlx — Informer HD novine (@InformerNovine) September 9, 2015\n„Insistiranje na pitanju zašto i kako su snimci susreta Dačića sa Radulovićem dospeli u javnost služi da se skrene pažnja sa glavnog problema – šta je Dačić kao ministar unutrašnjih poslova radio sastajući se sa kriminalcima i saradnicima narko mafije.“\n„Jedan ministar policije bi trebalo da zna čime se bave ljudi koje poznaje ili da se zapita, na primer, odakle im imovina.“\n„U normalnoj državi, čim je pukla ta bruka, Ivica Dačić bi morao da da ostavku i da dokazuje da to što mu se stavlja na teret nije istina. Problem je što premijer skriva šta se tu zbilo. Dok je bio mandatar nije smeo takvom čoveku da poveri da bude ministar.“\nIvica Dačić, ministar spoljnih poslova na vanrednoj konferenciji za medije\n„Kada sam ušao u koaliciju sa Tadićem mislio sam da smo politički prijatelji, da bi pet meseci nakon toga počeo da me špijunira i da pakuje. I zato nema izgovora Borise Tadiću! Ti si to organizovao!… Zar vi mislite da je Vučić lud da on organizuje tako nešto u danu kada se on nalazi sa Angelom Merkel?“\n#Dacic: Nema izgovora Tadiću. Ti si to organizovao. Ne prebacuj krivicu na drugoga. Ti si bio na čelu toga — SPS (@socijalisti) September 8, 2015\n#Dacic: Koliko dugo bi Tadić ćutao o ovim snimcima da sam otišao sa njim u koaliciju? — SPS (@socijalisti) September 8, 2015\n#Dacic: Kako je moguće da Radulović nije bio u Beloj knjizi? Ili su meni dali pogrešnu knjigu pic.twitter.com/h6hfbXFWAf — SPS (@socijalisti) September 8, 2015\nCak i u ovom trenutku Dacic nema hrabrosti da stvari nazove pravim imenom! DS nema veze sa ovim snimkom a ko ga je ucenjivao neka javno kaze — Profesionalac (@SutanovacDragan) September 7, 2015\n„Pajtić i Dačić govore istu stvar, poput koalicionih partnera, i nije im problem što se Dačić sastao i družio sa Mišom Bananom (Rodoljubom Radulovićem), nego je problem što se to pojavilo u medijima. I Pajtiću nije problem što ti susreti traju godinama, nego je problem da li će biti vanrednih parlamentarnih izbora ili neće.“\nBojan Pajtić, predsednik Demokratske stranke\n„Mislio sam da je priča o vanrednim parlamentarnim izborima varka kojom vladajuća stranka pokušava da prikrije pad životnog standarda građana, ali posle pojavljivanja ovih snimaka, mislim da su izbori realnost. Ti snimci nisu slučajno procureli u javnost, oni su dostavljeni novinarima i preko njih Aleksandar Vučić želi da ucenjuje SPS.“\nMiroslav Panić, savetnik direktora BIA\n„Ništa ne znam o tome. Koja to bezbednosna služba ne može da bude iskorišćena u poltičkom obračunu bilo gde na svetu?“\nMomir Stojanović predsednik skupštinskog Odbora za kontrolu službi bezbednosti\n„Ubeđen je da snimci nisu procureli ni iz jedne od tri službe bezbednosti. Sve dok oni koji rade u institucijama i sektoru bezbednosti ne budu krivično gonjeni za neodgovorno ponašanje i odavanje službene tajne, ovo će nam se ponavljati.“\nTomislav Nikolić, predsednik Srbije\n„Nije dobro kada takvi materijali procure u javnost. Time treba da se bave istražni organi. Da je to deo sudskog postupka u kome bi se dokazala njegova krivica i da je osuđen zbog toga pridružio bih se onima koji ga osuđuju. A sve dotle dok ga osuđuje javnost, ja sam nekako na njegovoj strani.“\nBoris Tadić, predsednik Socijaldemokratske stranke\n„Snimke nisam video, ali sam o tim sastancima obavešten redovnom procedurom početkom 2009. godine. Da sam se kao predsednik umešao u istragu i obavestio o tome Dačića ili ga isključio, izvršio bih krivično delo. Niko nije prisluškivan bez ovlašćenja nadležnih institucija, bili smo društvo bez političkih dosijea.“\n„U Srbiji nikada nije vreme da se nešto objavi. Umesto da se sada bavimo sadržajem snimaka, pokušava se da se skrene priča na to ko ih je dostavio. Izvor preko koga sam došao do njih nema posebnih interesa da ih objavi. Kada god da sam ih pustio, uvek bi neko našao ‘objašnjenje’ zašto baš tada.“\nBogoljub Milosavljević, kriminolog\n„Takve situacije nisu normalne i postoji dosta pitanja na koje Dačić ne daje ubedljive argumente. Ni Tužilaštvo ni Sud nisu pokazali dovoljnu spremnost da izađu na kraj s ovim slučajem. Očekujem da Tužilaštvo bude nezavisnije i da ne gleda da li je neko ministar.“\n„Ja to nisam video pravo da vam kažem. Ministarstvo unutrašnjih poslova i Tužilaštvo imali su sve te podatke već ranije. Baviću se time za tri dana kada se vratim. Čim napustim zemlju, uvek se neko grdno čudo desi.“\nIvica Tončev, Dačićev savetnik\n„Nikada u životu nisam radio u MUP i bio sam savetnik prvog potpredsednika vlade zadužen za evropske integracije i ulaganja iz EU. Susret sa Radulovićem bio je zajednički susret sa italijanskim investitorima za ulaganja u vetroparkove u Srbiji.“\nVeran Zečar, advokat Branka Lazarevića, nekadašnjeg šefa Dačićevog kabineta\n„Gospodin Dojčinović ima razloga za ovakvo pisanje, jednako siguran da te razloge nije pronašao u etičkim načelima profesije u kojoj tek treba da stiče poverenje građana, ali i dalje gradi svoje novinarsko ime. Ono što me žalosti jeste senzacionalističko krivljenje činjenica na koje, uveren sam, odgovorno istraživačko novinarstvo ne pristaje.“\n„O tim sastancima već se govorilo pre nekoliko godina. Mi smo prijatelji koji imaju mnogo zajedničkih tema – od sporta, cigara, političkih tema. Nemoguća situacija da ministar koga neko treba da štiti nije upoznat sa bezbednosnom opasnosnošću koju predstavlja čovek sa kojim se viđa. Na mene se puca stoti put istim metkom. Spreman sam da odgovaram na pitanja tužilštva, ali da ću u tom slučaju morati da govorim i o drugim stvarima koje znam.“\nVanja Vukić, narodni poslanik\n„Prišao mi čovek na ulici – kako da znam šta mi je rekao pre sedam godina? Nije mi dao kovertu, koverta je žuta. Na stolu u kafiću je bela fascikla. To je metod ucenjivanja Demokratske stranke. Zašto ministarstvo nije upozorilo ministra da je lice sa kojim se viđa pod istragom“ – objašnjava snimak na kojem se vidi kako razgovara sa Radulovićem na ulici. Radulović u ruci drži fasciklu, a kasnije sličnu fasciklu ima Vukić u ruci dok sedi u kafiću.\n09/09/2015 u 19:03\nSvi se prave ludi. Kao niko ne zna da je Dačić deo mafije a njegovi prvi saradnici ogrezli u kriminal…npr. Ružić-odakle mu stan od 400 kvadrati, Antić – šta mu je Zarubica koga su specijalci skidali s krova njegove fabrike opojnih droga, Mrkonjić- na platnom spisku“Difend roud“, Slavica-Đukić Dejanović- Čime se bavi njen suprug ? Ima li tu nekakvih nezakonitih privatizacija?, Braća Tončev- puki siromasi pre 5-6 godina a sada 29 stanova u Beogradu i milioni eura na računima. Namešteni tenderi, droga, kladionice, fudbalski klubovi…Onaj sa Kosova- suvlasnik u građevinskoj kompaniji“ Ratko Mitrović“, A Bajatović….MAFIJAAAA\n10/09/2015 u 12:13\nPitanje za KRIK zašto nisu objavili sve političare sa kojima se sastajao Radulović i Šarić već samo gospodina Dačića; to samo pokazuje da je u pitanju politička ucena. Ako Vam je stalo do istine objavite sve ono što se krije, ima još takvih snimaka mnogih koji su ovde komentarisali\n10/09/2015 u 12:47\nUkoliko posedujete takve snimke, KRIK će ih objaviti.\n10/09/2015 u 15:43\nod ovih gorenavedenih ‘politicara’ koji komentarisu snimke, nijedan nije cist, svi su sa puterom na glavi, svi do jednog, pogotovo ceda! skim se sastajo on?? onomad u silerovoj, po zatvorima i ko zna gde?\n11/09/2015 u 10:52\nDa li je normanlno da jedan Branko Lazarevic bude sef kabineta Ivice Dacica i da on saradjuje i odaje tajne da da njegov sef to ne zna. Naravno da nije inaravno da je Dacic duboko u svemu ovome. Lazarevic i dalje sedi u ambasadi Srbije u Atini i takav covek predstavlja zemlju koju je prodavao narko-kartelu. Posle takvih optuzbi isvih snimaka je morao biti povucen iz javnosti, ali da bi cutao mora mu se davati i obecavati da ce sve biti u redu. Samo ne mogu da shvatim da Vucic urusava svoj rejting trpeci Dacica i njegove koji bi ga, da su na njegovo mmestu, odavno unistili\n11/09/2015 u 12:33\nКад ћемо већ једном да признамо да овом земљом влада МАФИЈА ? Ни један од политичара није чист. Само кад би клупко почело да се одмотава видели би да је афера Дачић само врх огромне ледене санте чији је несразмерно већи део под водом и не види се. Свима је изгледа проблем због чега је ово исцурело у јавност а никакав проблем није што чланови владе сарађују са мафијом.\nŠta reći a ne zaplakati kaže:\n11/09/2015 u 18:35\nŠta je ovo.Ako je Berluskoni mogao zbog jebač.da odgovara, a ovaj ne, pa na izborima moramo srušiti i SNS i SPS.Zbog Zorane smo mnogi ušli u SNS.Šta to Dačić priča,kakve Zorana ima probleme,što je kupila jednu tašnu i što je svaki dan pljujete kako troši na garderobu kintu,dok su socijalisti trošili na ljubanice. Kene Kolubara i to da bi jeb.trošio kintu od gradjana Srbije…\n13/09/2015 u 23:28\nAlo prijatelji pa zar nemate nista lose za Vucica hostaplera da kazete???


Problem današnjih roditelja je što brkaju dečja prava sa privilegijama - Pokazivač\nU svom radu sa klijentima često sam nailazila na situaciju da roditelji ne znaju šta je ono na šta dete ima pravo, a šta je ono što je privilegija. I tu nastaju problemi kada žele svoju decu da nauče da poštuju pravila i preuzimaju odgovornosti.\nNa moje pitanje: da li je imati telefon pravo svakog deteta ili privilegija, veliki broj roditelja bi mi bez razmišljanja reklo: pravo.\nHm… da li je posedovati telefon pravo? Da li bi bez telefona dete bilo gladno, žedno, nezaštićeno? Da li je telefon zaista neophodan da bi dete preživelo i da ne bi bilo zanemareno? Drugo pitanje je, šta, u stvari, znači privilegija? To je nešto za šta neko daje odobrenje. Vozačka dozvola je, za nas odrasle, privilegija. Neko ju nam je odobrio. Neka vlast koja upravlja, propisuje pravila i odgovornosti. U slučaju telefona, tableta i računara, ko odobrava posedovanje tih aparata detetu? Naravno, roditelj, zato što on upravlja porodičnim budžetom. Dakle, telefon, tablet i računar su privilegije!\nSlažem se sa svakim roditeljem da kada može i želi da obezbedi detetu neku od ovih privilegija, to treba da uradi. To je, zapravo, idealna prilika da dete uči da se privilegije zaslužuju, ali da bi se ona zadržala, potrebno je poštovanje pravila. Ukoliko ste dobili vozačku dozvolu da li to znači da smete da prolazite kroz crveno? Naravno da ne! Kad bi se to desilo, izgubili biste vozačku dozvolu, tj. privilegiju. Zato ja svom detetu dajem da gleda crtaće tek kad nešto završi (na primer doručak) i postoji pravilo koje glasi: „Crtaći se gledaju punog stomaka”, i naštelujem sat da zvoni posle 10 min. Kada sat odzvoni, ona je u obavezi da isključi TV, a ukoliko to ne uradi, ja to uradim, bez reči. Ukoliko se dogodi da se buni na takav način da baca daljinski upravljač, što ne dozvoljavam kao ponašanje kojim se izražava ljutnja, onda gubi privilegiju na dva dana (kao što bismo mi izgubili vozačku da smo napravili neku štetu svojom bahatom vožnjom). Sad se sigurno pitate: zar to nije kazna, a ja se zalažem za roditeljstvo bez kazne?\nPa nije… kazna bi bila da ja, pored isključivanja TV-a, nastavim da vičem, kritikujem, držim lekcije kako nije ispoštovan dogovor. Ja to ne radim. Ja samo kažem da mi je mnogo žao što je izabrala da ne gleda crtaće naredna dva dana. Zaista mi bude baš krivo i pokazujem razumevanje kada ona počne da plače, i nudim joj, čak, opciju da se zagrlimo, ukoliko ona želi, kako bi se bolje osećala. Dakle, pomažem joj da prevaziđe ovo razočaranje.\nIzvor: Racionalno i pozitivno roditeljstvo\nPrethodni tekstVaskršnje jaje Marte Blagojević


PROFESOR MUJANOVIĆ KONTRA SABINE ĆUDIĆ: 'Stranke Bh. bloka moraju sav politički kapital uložiti u NATO put'! | Slobodna Bosna\nAtlantske integracije su imperativno pitanje za BiH, kazao je za Vijesti.ba politolog i predavač na Elon Univerzitetu u Sjevernoj Karolini Jasmin Mujanović.\nMujanović je, komentarišući izjavu Sabine Ćudić iz Naše stranke da ne treba trošiti političke napore na pitanja oko kojih nema konsenzusa, istakao kako stranke ljice moraju politički kapital usmjeriti na NATO put BiH.\n„Građanske i lijeve stranke, pogotovo ove okupljene oko BH. bloka, i sve stranke koje se zalažu za državnost BiH, moraju uložiti sav mogući politički kapital da se zvanično Sarajevo što prije pridruži NATO savezu, pogotovo sad kad je MAP faktički samo pitanje dnevnog reda“, dodaje Mujanović.\nOn smatra da bi Naša stranka morala shvatiti važnost priključenja BiH Nato savezu.\n„Ako se Naša Stranka stvarno zalaže za demokratske promjene i reforme u BiH, onda ta stranka mora shvatiti važnost prilike koja se sad otvorila BiH u vezi sa NATO savezom i MAP-om“, zaključio je Jasmin Mujanović.\nPodsjetimo, Sabina Ćudić je u emisji Kontrasti na Al Jazeeri poručila kako bi NATO put trebalo staviti na čekanje.\n- Mislim da je važno napomenuti da postoji konsenzus u BiH o EU. E, sada imaju dvije strategije. Jedna je gdje ćete insistirati na onome oko čega ne postoji konsenzus ili ćete uložiti sve napore da napredujete u onom segmentu u kojem se svi građani BiH slažu, a oko malo stvari se svi građani BiH slažu. Jedna rijetka stvar je EU. Hoćemo li uložiti napore tu ili ćemo svoj politički kapital trošiti tamo gdje nema konsenzusa, to je pitanje, rekla je Ćudić.


VOZAČI KONAČNO MOGU DA ODAHNU: Saobraćaj širom Srbije najzad nešto umereniji i bez većih gužvi | Vesti | Kurir\n13.08.2018. 07:46h 13.08.2018. 07:48h\nVozače u Srbiji na početku radne nedelje očekuje umereniji intezitet saobraćaja, koji se na glavnim putevima odvija bez zastoja, saopštio je jutros Auto-moto savez Srbije.\nPrema poslednjim podacima Uprave granične policije, na putničkim terminalima graničnih prelaza zadržavanja nisu duža od 30 minuta. Zbog očekivano jačeg priliva vozila i početka još jednog talasa pojačanog saobraćaja AMSS vozačima se savetuje korišćenje manje frekventnih graničnih prelaza.


Miličić i Teo navijali na Severu: Promašaj Igora Burzanovića protiv Rendžersa koji i danas boli zvezdaše! | Sport | Fudbal\n24. May, 01:30\nMiličić i Teo navijali na Severu: Promašaj Igora Burzanovića protiv Rendžersa koji i danas boli zvezdaše! 0 Podijeli Podijeli na facebook Podijeli na twitter Podijeli na viber Pošalji na mail\nMiličić i Teo navijali na Severu: Promašaj Igora Burzanovića protiv Rendžersa koji i danas boli zvezdaše!\n25.02.2022. / 17:10\nAutori Goran Arbutina Autori Mladen Šolak 25.02.2022. / 17:10\nBio je to jedan od težih poraza crveno-bijelih u novijoj istoriji\nPomen Glazgov Redžersa, rivala Crvene zvezde u osmini finala Lige Evrope, kod navijača Zvezde budi različite uspomene, zavisno od toga da li pamte generaciju iz 1991, ili su prije 14 i po godina na "Marakani" pratili jedan od najbolnijih poraza u novijoj istoriji kluba.\nOni koji su na prelazu osamdesetih i devedesetih pratili crveno-bijele, uživali su u dominaciji ekipe Ljupka Petrovića protiv Škota i slavili golove Duška Radinovića, Roberta Prosinečkog i Darka Pančeva za 3:0. "Na*ebali smo", govorii su u Rendžersu jedni drugima pred meč i znali šta ih čeka protiv budućeg prvaka Evrope.\nMeđutim, u ljeto 2007. Zvezda je protiv istog rivala doživjela jedan od poraza koji pamti i deceniju i po. Na "Marakani" se igralo za plasman u Ligu šampiona, prvi u istoriji crveno-bijelih, a Crnogorac Igor Burzanović ostao je upamćen po propuštenoj šansi zbog kojeg ga se i danas sjete kada se pomene ta avgustovska noć.\nReprezentativci Srbije Miloš Teodosić, Darko Miličić, Nemanja Aleksandrov, Mile Ilić i Milan Gurović proveli su to veče na šipci na sjevernoj tribini, tugovali među zvezdašima i vratili se poslije meča u kamp "orlova" u Kovilovu. Ta fotografija obeležila im je to ljeto više nego nastup na reprezentaciji, kao što je i Burzanovićeva prilika obilježila taj dvomeč.\nIako je bilo i većih propuštenih šansi protiv većih rivala i iako je Burzanović dobio loptu pred Alanom Mekgregorom i šutiao u njega tek u 1. minutu, posle čega je bilo mnogo vremena da se to ispravi, zvezdaši su i danas uvjereni da bi lopta u mreži Škota verovatno promijenila i tu noć i noviju istoriju kluba.\nDušan Anđelković je centrirao nebrojeno puta, Ognjen Koroman je "vukao" napade, ali ni on ni jedini klasični centarfor u postavi Filip Đorđević, kao ni rezervista Ernan Barkos nisu uspeli da ponište vođstvo gostiju iz prvog meča. Zvezda je ispala i poslije dvomeča protiv Grozlina igrala posljednju grupnu fazu do 2017, kada je Vladan Milojević sa ekipom brisao tu bolnu jesen iz memorije crveno-bijelih i počeo da ih navikava na mnogo ljepše uspomene.\nOd "naje**li smo u Beogradu" do promašaja Burza Maradone: Rendžers je 15 godina dužan Zvezdi, ali bio je talija za Bari!\nZnamo šta nam je činiti, ovo je premija za nas! Stanković pogodio da će Zvezda izvući Rendžers: Nećemo odustati!\nFK Crvena zvezda fudbal Glazgov Rendžers


Karakter rotvajlera, kao uostalom i svih rasa pasa, u osnovi se sastoji od zbira nasledenih i stecenih od zbira nasledenih i stecenih psihickih i mentalnih karakteristika, kvaliteta i sposobnosti, koji odreduju i regulisu njegovo ponasanje prema okolini.\nUz postovanje njegove mentalne konstrukcije, odnosno, mentalnog sklopa, njegovo ponasanje je u osnovi prijateljsko, on je odan i poslusan i ima volju za radom. Njegov temperament, njegova spremnost na akciju i zelja za kretanjem su mjereni. Njegova reakcija na negativan nadrazaj je ostra, neustrasiva i uverljiva.\nI cula su mu razvijena u odgovarajucoj mjeri, reakcije su mu brze, a sposobnost ucenja veoma izrazena. On je snazan i dobro izbalansiran, uravnotezen tip psa. Zbog svoje otvorene prirode, umerene ostrine i visokog stepena samopouzdanja, na okolinu djeluje mirno I promisljeno.\nMedutim, kada oseti opasnost, istog momenta krece u akciju upravo zbog svog, veoma razvijenog borbenog i zastitnickog instikta. Suocen sa bolnim iskustvom ostaj cvrst i neustrasiv I ne odstupa. Kada opasnost prode, relativno brzo ga prolazi zelja za borbom i on se ponovo ponasa mirno.\nMedu njegovim dobrim osobinama nalazi se i neogranicena ljubav i povjerenje prema djeci kao i snazna privrzenost kuci i porodici i stalna spremnost da ih brani.\nRotvajler je u osnovi smiren, povjerljiv i neustrasiv pas, sa veoma mnogosamopouzdanja,koje mu ipak ne zadovoljava da sklapa trenutna i neselektivna prijateljstva. Sa veoma malo sumlje i visokim stepenom samouvjerenosti, na nadrazaje iz okoline rotvajler djeluje tiho, u maniru "sacekaj da vidis sta je to ". Nasleden mu je nagon za zastitom kuce i porodice. On je veoma inteligentan pas, izuzetne ostrine i dobre prilagodljivosti, sa izrazenom voljom za radom, sto ga cini veoma pogodnim za pratnju, cuvanje,pa i za "razne druge svrhe".\nOno sto vazi za sve rase, a kod ovog psa je jos izrazenije jeste da mora imati "primarnog vodu, odnosno vodu copora, tj. Osobu koja ce u hijerarhiji biti ispred njega, jer u protivnom on sam veoma lako postaje voda, a posledica toga je pas, koji sam donosi odluke, sto u slucaju rotvajlera nije nimalo prijatno.


NUNS :: Saopštenja :: NUNS ponavlja javnu kritiku gradonačelniku Zaječara zbog uvredljivog ponašanja prema novinarima\nNaslovna | Info | Saopštenja | NUNS ponavlja javnu kritiku gradonačelniku Zaječara zbog uvredljivog ponašanja prema novinarima\nNezavisno udruženje novinara Srbije ponovo upućuje javnu kritiku gradonačelniku Zaječara Bošku Ničiću zbog kontinuiranog vređanja i omalovažavanja pojedinih novinara čije kritičko izveštavanje očigledno smeta lokalnoj vlasti.\nNUNS poziva gradonačelnika Zaječara da prestane da vređa novinare na svom fejsbuk profilu jer je kao javni funkcioner dužan da se prema novinarima i medijima ponaša odgovorno, kulturno i bez diskriminacije.\nSvoje primedbe o medijskom izveštavanju Ničić može da iznese na zakonom propisani način u samim medijima, kao i da se obrati Savetu za štampu, regulatornom telu nadležnom za poštovanje novinarske etike.\nPodsećamo da se gradonačelnik Ničić i ranije prema pojedinim novinarima odnosio na nedostojan način.\nU januaru ove godine novinar portala Glas Zaječara Miljko Stojanović i glavni i odgovorni urednik portala Zaječar Online Vladan Stanković podneli su krivične prijave protiv Ničića i njegovog pomoćnika Milana Stankovića, inače predsednika gradskog odbora Srpske napredne stranke zbog uvreda, pretnji i ugrožavanja sigurnosti. Povod prijave je bilo objavljivanje fotografije dvojice novinara na Ničićevom FB profilu uz gomilu neistina, nakon čega su na društvenim mrežama usledile uvrede ali i preteći komentari koje su novinari doživeli kao ugrožavanje njihove bezbednosti.\nJoš ranije, pre tačno dve godine, NUNS je javno osudio postupak gradonačelnika Zaječara koji je na svom fejsbuk nalogu objavio uvredljiv komentar o dvojici urednika lokalnih medija Za media i F kanala, objavljujući i njihove fotografije. I tada je NUNS ukazao da potez čelnog čoveka vlasti u Zaječaru za svaku osudu jer pokazuje njegov neprihvatljiv odnos prema slobodi informisanja koje i po normama srpskog zakonodavstva treba da služi isključivo javnom interesu i građanima.\nU Beogradu 25.09.2019.